«Μαγικά Χριστούγεννα στο Αμάρι» | RethNea.gr\nΤην Δευτέρα 23 Δεκεμβρίου στην Κοινότητα Βολεώνων θα απολαύσουμε τα «Πλουμιστά Παραμύθια για δώρα και ευχές των γιορτών». Μία θεματική παράσταση Αφήγησης με συνοδεία ζωντανής μουσικής από το υλικό της προφορικής και μουσικής μας παράδοσης. Από τα πιθάρια της αφηγήτριας, αναζητούμε ιστορίες αγάπης ανθρώπων που τόλμησαν να ευχηθούν από καρδιάς πράματα ακατόρθωτα. Με λόγο, σκοπούς, τραγούδια και χορούς ελάτε μικροί – μεγάλοι σ’ αυτό το παραμυθιακό ταξίδι που μυρίζει Χριστούγεννα! Η δράση ολοκληρώνεται με εικαστικό και μουσικοκινητικό εργαστήρι.\nΠαράλληλα, στο Φουρφουρά μικροί και μεγάλοι θα παρακολουθήσουν την καταπληκτική χριστουγεννιάτικη ιστορία «Φον Κουραμπιές εναντίον Κόμη Μελομακαρόνη» από την παιδική σκηνή της Θεατρικής Σκηνής Ηρακλείου. Μια παράσταση με διαδραστικό χαρακτήρα, με πολύ χορό και τραγούδι που αξίζει όλοι να δούμε. Την ίδια παράσταση θα έχουν την ευκαιρία να απολαύσουν κάτοικοι και επισκέπτες της Κοινότητας Αποστόλων την Τρίτη 24 Δεκεμβρίου.\nΣτα Πλατάνια, το Σάββατο 28 Δεκεμβρίου καλούμε τους μικρούς μας φίλους στο «Γιορτινό Παιδικό Καφενείο» όπου, σταθμοί δραστηριοτήτων περιμένουν για να διασκεδάσουν τα παιδιά. Για δύο ώρες τα παιδιά θα έχουν την ευκαιρία να παίξουν διάφορα παιχνίδια (όπως nerf του Santa, balloonorama, φουσκωτό τραμπολίνο, ψάρεψε το δώρο σου, τροχός της τύχης κ.α.) τα οποία θα βρίσκονται «στημένα» σε σταθμούς κερδίζοντας γλυκές λαχταριστές νοστιμιές, ενώ διαθέσιμα για κέρασμα όλων των παρευρισκόμενων θα είναι ποπ κορν και «μαλλί της γριάς». Στο τέλος της εκδήλωσης ο αγαπημένος Άγιος των παιδιών θα κάνει την εμφάνισή του και θα μείνει για αναμνηστικές φωτογραφίες.\nΤέλος στον Πλάτανο, την Δευτέρα 30 Δεκεμβρίου «Δυο σκανταλιάρικα ξωτικά» αναλαμβάνουν την ψυχαγωγία των παιδιών με γιορτινά διαγωνιστικά παιχνίδια, μαγικά κόλπα και πολλές εκπλήξεις. «Όταν οι καλικάντζαροι έχουν κέφια!!». Η παράσταση ολοκληρώνεται με τον Αϊ -Βασίλη να μοιράζει ζαχαρώδη και μπαλόνια σε όλα τα παιδιά.\nΣας περιμένουμε όλους μικρούς και μεγάλους για μοναδικά μαγικά Χριστούγεννα στο Αμάρι!


Μεταφορέας από EUlogis.com\nΣτην κατηγορία μεταφορέας έχουμε ένα βασικό τύπο χρήστη: τον ιδιοκτήτη φορτηγού. Είτε πρόκειται για άτομο ιδιοκτήτη φορτηγού, είτε μια μεγαλύτερη εταιρεία που διαχειρίζεται ένα τεράστιο αριθμό φορτηγών, οι ανάγκη τους είναι η ίδια: να βρουν το κατάλληλο φορτίο για να μεταφέρουν από την τελευταία τοποθεσία εκφόρτωσης.\nΤο EUlogis είναι εδώ για να κάνει αυτό ακριβώς. Δεν είναι μυστικό πως η επιτυχία σε μια επιχείρηση μεταφορέα είναι το να έχεις όσο το δυνατό περισσότερα φορτία για μεταφορά από τις διαδρομές του πήγαινε & έλα. Η πύλη EUlogis αναζητεί ανάμεσα σε φορτία διαθέσιμα για μεταφορά από την πόλη / περιφέρεια της τοποθεσίας όπου κάνει εκφόρτωση ο μεταφορέας ώστε να ελαχιστοποιηθεί το πόσο οδήγημα γίνεται χωρίς φορτίο, βελτιστοποιώντας έτσι το επιχειρησιακό μοντέλο του μεταφορέα.\nΤο EUlogis δημιουργεί μια αγορά όπου όλοι κερδίζουν, και φορτωτές, και μεταφορείς!


Old Boy: Πολλά μαζί\nAt 4/07/2012 10:59:00 π.μ., ο δείμος του πολίτη said...\nΠώς έδεσες κινηματογράφο, παναθηναϊκό και αυτοκτονία, είναι ένα πράγμα που μόνο εσύ πετυχαίνεις... Την καλημέρα μου (με υπόκλιση).\nAt 4/07/2012 01:22:00 μ.μ., Riski said...\n"Ένα είδος Βουλής είναι άλλωστε και τα νεκροταφεία."\nΠου, επιπλέον, αυτά τουλάχιστον, εμπνέουν και κάποιο σεβασμό.\n(Τι είπες πάλι;) :)\nAt 4/07/2012 03:20:00 μ.μ., Ανώνυμος said...\nφιλαρακι ολντ η ταινια ειναι φοβερη. Ειχα πολυ καιρο να δω τοσο ωραια ταινια. Απο το Δειπνο Ηλιθιων ειχα να γελασω ετσι. Δειτε την.\nAt 4/07/2012 08:39:00 μ.μ., post.nubila.user said...\nΤο άδειασμα, δηλαδή αυτό που έρχεται μετά το σκάσιμο μιας σκέψης, πλησιάζει πιο πολύ απ'όλα στη κινηματογραφική αναμετάδοση μιας εμπερίας. Γενικότερα, αν συνεχίσεις να παίζεις έτσι όμορφα με το συντακτικό σου και τη θεματική σου, (αφήνοντας κάθε πρόταση να τρώει την αλλη, σχεδόν κατασπαράσσοντας τα σημεία στίξης) ο ειδησεογραφική σχολιασμός θα αρχίζει να μοιάζει ολοένα με υφολογικό αδερφάκι του Χειμωνά: ο αθλητικόγραφος μας δαιμονίστηκε και απαγγέλλει το γιατρό ινεότη...\nAt 4/09/2012 04:58:00 μ.μ., Old Boy said...\nΔείμο, δεν ξέρω αν τα έδεσα, μάλλον χύμα τα παρέθεσα :)\nRiski, ναι, το πιο ήσυχο κοινοβούλιο. Κατατίθενται διαρκώς τροπολογίες της τελευταίας στιγμής με αίτημα την ανάσταση νεκρών. Προς το παρόν σκαλώνουν στο Προεδρείο της Βουλής. Μερικοί βλάσφημοι φτάνουν να πουν πως δεν υπάρχει Προεδρείο.\nΑνώνυμε, εγώ δεν γέλασα τόσες πολλές φορές, αλλά τις λίγες που γέλασα γέλασα με την καρδιά μου.\nPost.nubila.user, υπερβάλλεις, αλλά σε ευχαριστώ :)\nAt 4/09/2012 06:51:00 μ.μ., Riski said...\nΣυμφωνώ. Όμως να ξέρεις ότι η ανάσταση των νεκρών είναι αίτημα-βιτρίνα. Στην πραγματικότητα προετοιμάζει το έδαφος -και αυτό θα αποκαλυφθεί αμέσως μόλις ο νόμος εφαρμοστεί- για την κατάργηση του κοινοβουλίου.\nAt 4/10/2012 03:33:00 π.μ., Old Boy said...\nΆμεση Αναστάσιμη Δημοκρατία, ναι, τα γνωστά ;)


Σοκ στη Σπάρτη. Έπεσαν πυροβολισμοί πίσω από το σπίτι του πρώην Δημάρχου\nΣοκ έχει προκαλέσει στην κοινωνία της Σπάρτης η είδηση ότι έπεσαν πυροβολισμοί στην πόλη.\nΣύμφωνα με τις πρώτες πληροφορίες που δεν έχουν πλήρως διασταυρωθεί, την Πέμπτη 4 Αυγούστου και περίπου στις 4 το μεσημέρι, ακούστηκαν πυροβολισμοί σε ακάλυπτο χώρο πίσω από την οδό Ορθίας Αρτέμιδος.\nΠιο συγκεκριμένα οι πληροφορίες μας κάνουν λόγο για πυροβολισμούς στον ακάλυπτο πλησίον του σπιτιού του πρώην Δημάρχου Σπάρτης Δημοσθένη Ματάλα, ο οποίος δεν έχει καμία σχέση με την υπόθεση. Άλλες πληροφορίες, μιλάνε για καταδίωξη και πυροβολισμούς μεταξύ κακοποιών και αστυνομικών.\nΟι αστυνομικές αρχές είναι σιωπηλές και δεν δίνουν καμία πληροφορία, ενώ φαίνεται ότι αυτή την ώρα ανακρίνονται 2 έως 4 άτομα.\nΕπίσης γερανός της αστυνομίας μετέφερε ένα ασημί όχημα από την περιοχή του ΚΤΕΛ, το οποίο μάλλον σχετίζεται με την υπόθεση που προσπαθεί να διαλευκάνει η Αστυνομική Διεύθυνση Λακωνίας.\nΤέλος άνθρωποι (πιθανόν) της αντιτρομοκρατικής υπηρεσίας, ή κάποιας άλλης κρατικής υπηρεσίας χτενίζουν την περιοχή.


Οι σειρές και ταινίες Α΄ προβολής της Paramount αποκλειστικά στην COSMOTE TV – SEEKERS\nΗ συνεργασία της COSMOTE TV με τον πολυεθνικό όμιλο Paramount Global Content Distribution συνεχίζεται ενισχυμένη, φέρνοντας σε Α’ πανελλαδική τηλεοπτική προβολή περισσότερες από 150 ώρες νέων σειρών κάθε χρόνο. Η συμφωνία περιλαμβάνει νέους κύκλους δημοφιλών σειρών από τα μεγάλα εθνικά δίκτυα της Paramount (CBS, SHOWTIME®, CW κλπ) και τη streaming υπηρεσία Paramount+, όλες τις νέες κινηματογραφικές ταινίες της Paramount, πάνω από 50 ταινίες των τελευταίων χρόνων της εταιρείας παραγωγής Paramount Pictures ετησίως, καθώς και έναν σημαντικό αριθμό σειρών και ταινιών, που έχουν ήδη προβληθεί στην COSMOTE TV.\n«H ανανέωση της συνεργασίας μας με την Paramount επιβεβαιώνει τη δέσμευσή μας να προσφέρουμε στους συνδρομητές μας υψηλού επιπέδου κινηματογραφικό και τηλεοπτικό περιεχόμενο. Στόχος μας στην COSMOTE TV είναι να εμπλουτίζουμε συνεχώς το πρόγραμμά μας, σε συνεργασία με κορυφαία κινηματογραφικά στούντιο και εταιρείες παραγωγής από όλο τον κόσμο», δήλωσε σχετικά ο Executive Director της COSMOTE TV, κ. Δημήτρης Μιχαλάκης.\n«Είμαστε ενθουσιασμένοι για τη συνέχιση της μακροχρόνιας συνεργασίας μας με την COSMOTE TV και για τη δυνατότητα να παρέχουμε στο ελληνικό κοινό παγκοσμίου κλάσης περιεχόμενο», δήλωσε η Lisa Kramer, President, International Television Licensing, Paramount Global Content Distribution.\nΜία από τις δημοφιλέστερες σειρές βιντεοπαιχνιδιών των απανταχού gamers μεταφέρεται στη «μικρή οθόνη». Η πρωτότυπη live-action παραγωγή του Paramount+ θα ξετυλιχτεί στο σύμπαν που πρωτογνώρισε το κοινό το 2001, με την κυκλοφορία του πρώτου παιχνιδιού Halo στο Xbox®. Δραματοποιώντας μία επική σύγκρουση του 26ου αιώνα μεταξύ της ανθρωπότητας και μιας εξωγήινης απειλής, γνωστή ως «Covenant», η σειρά θα σκιαγραφήσει προσωπικές ιστορίες με δράση, περιπέτεια και ένα όραμα για το μέλλον με πολλή φαντασία. Το πρώτο επεισόδιο του Halo είναι ήδη διαθέσιμο στην COSMOTE TV.\nΗ νέα σειρά ανθολογίας του SHOWTIME με την βραβευμένη με OSCAR®, Emmy® και Tony Βαϊόλα Ντέιβις στο ρόλο της Μισέλ Ομπάμα, την υποψήφια για OSCAR και Emmy Μισέλ Φάιφερ στο ρόλο της Μπέτυ Φορντ και την βραβευμένη με OSCAR και SAG® Τζίλιαν Άντερσον στο ρόλο της Έλενορ Ρούζεβελτ. To The First Lady αποτελεί έναν αποκαλυπτικό επαναπροσδιορισμό της αμερικανικής ηγεσίας, μέσα από τη ματιά γυναικών, στην καρδιά του Λευκού Οίκου, όπου πολλές από τις πιο επιδραστικές και ριζικές αποφάσεις πάρθηκαν από τις δυναμικές, περίπλοκες και χαρισματικές Πρώτες του Κυρίες. Στη σειρά πρωταγωνιστούν επίσης οι Κίφερ Σάδερλαντ, Άαρον Έκχαρτ, Ντακότα Φάνινγκ, Ρετζίνα Τέιλορ, Λίλι Ρέιμπ και Τζέιμι Λόσον.\nTo The Offer βασίζεται στην ιδιαίτερη, αλλά άγνωστη εμπειρία του βραβευμένου με OSCAR παραγωγού Άλμπερτ Σ. Ράντι, κατά τη διάρκεια της υλοποίησης του «Νονού». Στη σειρά πρωταγωνιστεί ο Μάιλς Τέλερ ως Άλμπερτ Ράντι, ο Μάθιου Γκουντ ως Ρόμπερτ Έβανς, ο Νταν Φόγκλερ ως Φράνσις Φορντ Κόπολα, καθώς και οι Μπερν Γκόρμαν, Κόλιν Χανκς, Τζιοβάνι Ρίμπισι και Τζούνο Τεμπλ.\nΗ σειρά ανθολογίας του SHOWTIME αφηγείται την ιστορία της Uber, μίας από τις πιο επιτυχημένες και συνάμα πιο καταστροφικές start-ups της Σίλικον Βάλεϊ. Στο επίκεντρο της ιστορίας είναι ο Τράβις Κάλανικ (Τζόζεφ-Γκόρντον-Λέβιτ (Inception, Η Δίκη των 7 του Σικάγο, The Dark Knight Rises), o φιλόδοξος CEO της Uber, που εκδιώχθηκε έπειτα από «πραξικόπημα» του διοικητικού συμβουλίου της εταιρείας και η ταραχώδης σχέση του με τον μέντορά του, Μπιλ Γκέρλι (Κάιλ Τσάντλερ- Bloodline, Friday Night Lights), ο οποίος ρίσκαρε τη φήμη του για την επιτυχία της Uber. Στη σειρά πρωταγωνιστεί επίσης η Ούμα Θέρμαν, η οποία υποδύεται την έξυπνη επιχειρηματία, συνιδρύτρια της Huffington Post και μέλος του Δ.Σ. της Uber, Αριάνα Χάφινγκτον. Τα 5 πρώτα επεισόδια του Super Pumped: The Battle for Uber είναι ήδη διαθέσιμα στην COSMOTE TV.\nΜεταξύ των νέων τίτλων της Paramount Global Content Distribution που θα παρακολουθήσουν οι συνδρομητές της COSMOTE TV μέσα στο 2022, είναι οι σειρές επιστημονικής φαντασίας Star Trek: Strange New Worlds και The Man Who Fell to Earth (τηλεοπτική μεταφορά της ομώνυμης ταινίας του 1976 με τον Ντέιβιντ Μπάουι), οι δραματικές σειρές Long Slow Exhale και Sky Med, η περιπετειώδης σειρά Tom Swift και τα κωμικά How We Roll και I Love That For You.\nΤαινίες σε Α΄ τηλεοπτική προβολή στην COSMOTE TV τη σεζόν 2022-23\nΜε πάνω από τριάντα χρόνια υπηρεσίας ως ένας από τους καλύτερους ιπτάμενους του Ναυτικού, ο Πιτ «Μάβερικ» Μίτσελ (Τομ Κρουζ) βρίσκεται εκεί όπου ανήκει. Συμμετέχει σε ακραίες αποστολές και αποφεύγει μια πιθανή προαγωγή που θα τον περιόριζε. Καθώς εκπαιδεύει μερικούς αποσπασμένους πτυχιούχους για μια ειδική αποστολή την οποία δεν έχει βιώσει ποτέ κανένας πιλότος, ο Μάβερικ συναντά τον Υπολοχαγό Μπράντλεϊ Μπράντσο (Μάιλς Τέλερ), γιο του μακαρίτη φίλου του, αλλά και τον αξιωματικό παρακολούθησης, Υπολοχαγό Νικ Μπράντσο, γνωστούς με τα ψευδώνυμα «Ρούστερ» και «Γκουζ», αντίστοιχα. Αντιμετωπίζοντας ένα αβέβαιο μέλλον, αλλά και τα φαντάσματα του παρελθόντος, ο Μάβερικ βρίσκει τον εαυτό του σε μια πάλη ενάντια στους πιο σκοτεινούς του φόβους, με αποκορύφωμα αυτή την αποστολή που απαιτεί την έσχατη θυσία από εκείνους που θα επιλεχθούν για να τη ζήσουν.\nΔιπλό «χτύπημα» από τον Τομ Κρουζ στην COSMOTE TV, o οποίος επιστρέφει και ως μυστικός πράκτορας Ίθαν Χαντ σε νέες περιπέτειες στο 7ο μέρος του blockbuster franchise Mission Impossible.\nΗ εξαιρετική, μα μοναχική συγγραφέας Λορέτα Σέιτζ (Σάντρα Μπούλοκ) έχει αφιερώσει την καριέρα της στη συγγραφή ρομαντικών περιπετειών με φόντο εξωτικά μέρη και πρωταγωνιστή το πανέμορφο μοντέλο Άλαν (Τσάνινγκ Τέιτουμ), ο οποίος ερμηνεύει τον χαρακτήρα του βιβλίου της Λορέτα. Στη διάρκεια ενός προωθητικού ταξιδιού συνοδεία του Άλαν, η Λορέτα θα πέσει θύμα απαγωγής από έναν εκκεντρικό δισεκατομμυριούχο (Ντάνιελ Ράντκλιφ), ο οποίος ελπίζει πως μπορεί να τον οδηγήσει στον θησαυρό της χαμένης αρχαίας πόλης του τελευταίου μυθιστορήματός της. Ο Άλαν, θέλοντας να αποδείξει τον ηρωισμό του και στην πραγματική ζωή, θα αναλάβει να την απελευθερώσει. Ωθούμενο σε μια επική περιπέτεια στη ζούγκλα, το αναπάντεχο δίδυμο θα χρειαστεί να συνεργαστεί προκειμένου να σώσει τον αρχαίο θησαυρό, προτού χαθεί για πάντα. Στην ταινία πρωταγωνιστούν οι: Σάντρα Μπούλοκ, Τσάνινγκ Τέιτουμ, Ντάνιελ Ράντκλιφ, Νταβίν Τζόι Ράντολφ, Όσκαρ Νούνιεζ, Πάτι Χάρισον και Μπαόυεν Γιανγκ.\nΜετά από 11 χρόνια, η περιβόητη παρέα του Jackass επιστρέφει πανηγυρικά με νέες δοκιμασίες, νέα ευτράπελα, καθώς και νέα πρόσωπα. Στο Jackass Forever, o Τζόνι Νόξβιλ και η υπόλοιπη ομάδα ξεφεύγουν εντελώς από τα όρια. Η ταινία θα κάνει πρεμιέρα στα κανάλια COSMOTE CINEMA μέσα στο 2022.\nΟ αγαπημένος μπλε σκαντζόχοιρος επιστρέφει για μια νέα περιπέτεια στο SONIC: Η ΤΑΙΝΙΑ 2. Αφού εγκαταστάθηκε στο Γκριν Χιλς, ο Sonic θέλει να αποδείξει πως είναι αληθινός ήρωας. Η ώρα να δοκιμαστεί φτάνει με την επιστροφή του Δρ. Ρομπότνικ, ο οποίος αναζητάει, μαζί με τον νέο συνεργάτη του, τον Knuckles, ένα σμαράγδι με τη δύναμη να αφανίζει πολιτισμούς. Ο Sonic ξεκινάει ένα ταξίδι ανά την υφήλιο, προκειμένου να βρει το σμαράγδι προτού πέσει στα λάθος χέρια. Στο SONIC THE HEDGEHOG 2, πρωταγωνιστούν οι Τζέιμς Μάρσντεν, Μπεν Σβαρτζ, Νατάσα Ρόθγουελ, Άνταμ Πάλι, και Λι Μάτζντουμπ. Παράλληλα, επιστρέφει ο Τζιμ Κάρεϊ, ενώ στο cast προστίθενται οι Σέμαρ Μουρ, Ίντρις Έλμπα και Κολίν Ο’ Σόνσεϊ.\nΟι τηλεθεατές της COSMOTE TV θα έχουν επίσης την ευκαιρία να απολαύσουν σε Α΄ τηλεοπτική προβολή μέσα στο 2022 μεγάλες κινηματογραφικές παραγωγές, όπως την επιτυχημένη συνέχεια του διάσημου Scream, τα παιδικά PAW Patrol: The Movie, Clifford the Big Red Dog κ.ά. Παράλληλα, στο πρόγραμμά της θα προστεθούν πολλά κλασικά αριστουργήματα. Μεταξύ αυτών, οι ταινίες: Η Διάσωση του Στρατιώτη Ράϊαν, Breakfast at Tiffany’s, My Fair Lady\nκαι η τριλογία του «Νονού».\nΠλούσια ταινιοθήκη σειρών & ταινιών\nΣτην COSMOTE TV διατίθεται ένας μεγάλος αριθμός ταινιών και σειρών της Paramount που έχουν κάνει ήδη πρεμιέρα και προβάλλονται αυτό το διάστημα στα κανάλια και τις υπηρεσίες της. Κάποιες από αυτές είναι το blockbuster A Quiet Place Part II σε σκηνοθεσία του Τζον Κραζίνσκι, το θρίλερ Georgetown με τη Βανέσα Ρεντγκρέιβ, η ταινία δράσης Snake Eyes: G.I. Joe Origins, η συνέχεια του Dexter, Dexter: New Blood, το Star Trek: Discovery, η μίνι σειρά Women of the Movement, το νέο ιατρικό δράμα Good Sam κ.α.\nΤη σεζόν 2022-23, η COSMOTE TV επιφυλάσσει για τους τηλεθεατές της νέους κύκλους σειρών σε Α΄ τηλεοπτική προβολή, με τους προηγούμενους να διατίθενται ήδη στην ταινιοθήκη της για binge-watching. Από αυτή δεν λείπει το τηλεοπτικό hit της χρονιάς Yellowjackets, το The Great με την Ελ Φάνινγκ και τον Νίκολας Χουλτ, το επιτυχημένο franchise FBI (FBI, FBI: Most Wanted, FBI: International), η υποψήφια για Emmy σειρά The Good Fight, οι σειρές Evil, Joe Pickett, Ghosts, Charmed, Walker, το Late Late Show with James Corden και πολλοί ακόμα τίτλοι.\nNotabag: Ο έξυπνος συνδυασμός tote bag και σακιδίου πλάτης


[ΔΕΛΤΙΟ ΤΥΠΟΥ] Ο Μητσοτάκης κόβει συντάξεις έως και 268€ το μήνα - ΕΝΔΙΣΥ\n[ΔΕΛΤΙΟ ΤΥΠΟΥ] Ο Μητσοτάκης κόβει συντάξεις έως και 268€ το μήνα\nΟ Μητσοτάκης κόβει συντάξεις έως και 268€ το μήνα\nΠρωτοχρονιάτικες περικοπές στις συντάξεις (χηρείας – αναπηρίας – διπλές), επεφύλαξε σε δεκάδες χιλιάδες συνταξιούχους, ο Κυριάκος Μητσοτάκης. Με μια επαίσχυντη εγκύκλιο, παραμονές της αλλαγής του έτους, το υπουργείο Εργασίας προχώρησε σε μια αυθαίρετη ερμηνεία του «νόμου Κατρούγκαλου» (ν.4387/16) και ουσιαστικά προκαλεί δραματικές μειώσεις στις ανωτέρω συντάξεις, που μπορεί να ανέλθουν έως και τα 268 ευρώ το μήνα! Πρόκειται για μια ληστρική επίθεση στο εισόδημα δεκάδων χιλιάδων συνταξιούχων, που η κυβέρνηση αποφάσισε να πραγματοποιήσει «στα κρυφά», παραμονές Πρωτοχρονιάς…\nΗ εγκύκλιος (Χατζηδάκη – Τσακλόγλου), ορίζει ότι εφεξής όσοι λαμβάνουν περισσότερες από μία συντάξεις, θα παίρνουν μόνο μία εθνική σύνταξη! Αυτό σημαίνει ότι για παράδειγμα οι δικαιούχοι σύνταξης χηρείας, θα λαμβάνουν εθνική σύνταξη μόνο από τη δική τους. Η σύνταξη χηρείας τους θα υπολογίζεται μόνο ως προς το ανταποδοτικό της σκέλος, αφού θα έχει αφαιρεθεί η εθνική σύνταξη, την οποία εφεξής δεν θα δικαιούνται.\nΠρόκειται για μια δυσμενέστατη εξέλιξη, που αφορά το σύνολο των διπλο – συνταξιούχων. Μάλιστα, στην ίδια εγκύκλιο ορίζεται το «πλαφόν» των 384 ευρώ, που είναι η εθνική σύνταξη μετά από 20 έτη απασχόλησης, το οποίο θα μπορεί να υποχωρεί μέχρι τα 360 ευρώ, για όσους έχουν λιγότερες ημέρες ασφάλισης.\nΕπίσης, στην ίδια εγκύκλιο ορίζεται ότι το μέτρο αυτό επηρεάζει όλες τις συντάξεις τέτοιου τύπου, που χορηγήθηκαν από την έναρξη του «νόμου Κατρούγκαλου», δηλαδή από τις 13 Μαΐου 2016 και μετά! Άρα, αφορά δεκάδες χιλιάδες συντάξεις, που από τον επόμενο μήνα, είναι πιθανό να υποστούν σημαντικές περικοπές. Επίσης, επηρεάζει όλες εκείνες τις συντάξεις που πρόκειται να εκδίδονται από εδώ και στο εξής (περίπου 80.000 ανά έτος). Προκαλεί εντύπωση το γεγονός ότι το υπουργείο Εργασίας, ανακαλεί μέχρι και παραδείγματα (!) από εγκυκλίους του παρελθόντος, για να δείξει ασφαλώς τον διαφορετικό τρόπο, με τον οποίο θα υπολογίζονται εφεξής αυτές ακριβώς οι συντάξεις.\nΑκόμα όμως και πιο «παλαιοί» συνταξιούχοι αυτής της κατηγορίας επηρεάζονται αρνητικά. Στην εγκύκλιο ορίζεται πως θα μπορούν να λάβουν την πρόσθετη εθνική σύνταξη (πχ χηρείας), η οποία όμως θα λογίζεται στο εξής ως προσωπική διαφορά. Άρα, όποια αύξηση αποφασιστεί στο μέλλον, γι’ αυτούς τους συνταξιούχους θα είναι απλώς μείωση της προσωπικής διαφοράς τους και έτσι, δεν θα λάβουν το παραμικρό ποσό!\nΤο Ενιαίο Δίκτυο Συνταξιούχων καταγγέλλει τις μεθοδεύσεις του πρωθυπουργού Κυριάκου Μητσοτάκη και του εντολοδόχου του στο υπουργείο Εργασίας, Κωστή Χατζηδάκη, σε βάρος δεκάδων χιλιάδων συνταξιούχων. Απαιτεί να ανακληθεί άμεσα η «επίμαχη» εγκύκλιος, που αδικεί κατάφωρα συμπολίτες μας, διότι το Υπουργείο κάνει επέκταση παρανόμως στις συντάξεις χηρείας-αναπηρίας της διάταξης που αφορά τον υπολογισμό της Εθνικής σύνταξης συσσωρευτικά όταν είναι εξ’ ιδίου δικαιώματος. Εν μέσω πανδημίας και ακρίβειας σε βασικά είδη διατροφής, τους οδηγεί σε αδικαιολόγητες μειώσεις συντάξεων, άρα και σημαντικές μειώσεις στο μηνιαίο τους εισόδημα χωρίς νόμο. Πρόκειται για ανθρώπους που ζουν μόνοι (συντάξεις χηρείας) ή έχουν σοβαρό πρόβλημα υγείας (συντάξεις αναπηρίας), και έχουν πληρώσει διπλές εισφορές στον εργασιακό τους βίο (διπλο – συνταξιούχοι), για να λάβουν αυτές τις παροχές. Είναι ντροπή και μόνο που το υπουργείο Εργασίας σκέφτηκε να εκδώσει αυτή την εγκύκλιο…\nΟ λαλίστατος κατά τα άλλα κύριος Χατζηδάκης, στις καθημερινές «βόλτες» που πραγματοποιεί στα διάφορα τηλε-παράθυρα, γιατί δεν έχει κάνει την παραμικρή αναφορά για την συγκεκριμένη εγκύκλιο; Δεν αποτελεί δική του επιλογή; Ήξερε για το κείμενό της που συντάχθηκε (βάσει υπογραφής), από τον υφιστάμενό του κ. Πάνο Τσακλόγλου;\nΚύριε Μητσοτάκη, μιλάτε για «ανάπτυξη» και δρομολογείτε περικοπή συντάξεων;\nΤο Ενιαίο Δίκτυο Συνταξιούχων ζητά από την κυβέρνηση να ανακαλέσει επειγόντως την εγκύκλιο Τσακλόγλου.\nΕπανέρχεται στην παλαιότερη πρότασή του και ζητά από την κυβέρνηση, να ψηφίσει διάταξη: το 70% που δίδεται σε συντάξεις χηρείας για 3 έτη να συνεχίζεται και εφεξής και να μην περικόπτεται στο 35% μετά την τριετία.\nΠροηγούμενο άρθροΤΕΚΑ: Ξεκίνησε το νέο μοντέλο επικουρικής ασφάλισης – «Φέσι» έως 78 δισ. ευρώ!\nΕπόμενο άρθροΚατώτατος μισθός: Εντός Ιανουαρίου η εκκίνηση της διαδικασίας για πιθανή νέα αύξηση


Απριλίου 2011 - Μαθητική Αντίσταση\nΜαθητική Αντίσταση 1:41 π.μ.\nΚυριακή 6 Δεκεμβρίου 2009: Ένας χρόνος πέρασε από τη δολοφονία του Αλέξανδρου Γρηγορόπουλου και την εξέγερση του Δεκέμβρη του 2008 και από κ...\nv�o l�c 1:41 π.μ. Δεν υπάρχουν σχόλια:\nΜαθητική Αντίσταση 11:23 π.μ.\nΗμίωρο συμβολικό αποκλεισμό της εθνικής οδού στο ύψος των διοδίων των Τεμπών, έκαναν το μεσημέρι τησ 19ης Απριλίου μαθητές, γονείς και ...\nv�o l�c 11:23 π.μ. Δεν υπάρχουν σχόλια:\nΣυγχωνεύσεις 1 Comments\nΜαθητική Αντίσταση 6:21 μ.μ.\nΤο Υπ. Παιδείας έστειλε εντολή να γράψει ένας μαθητής από κάθε Λύκειο μια έκθεση με θέμα το κοινοβούλιο και τους τρόπους βελτίωσής του κα...\nv�o l�c 6:21 μ.μ. 1 σχόλιο:\nΗ ανακοίνωση του προγράμματος για τις φετινές πανελλαδικές εξετάσεις έκρυβε μια πρώτης τάξης «έκπληξη» για τους μαθητές των εσπερινών λυκε...\nΣυναυλία διαμαρτυρίας ενάντια στις συγχωνεύσεις σχολείων στο Γαλάτσι\nΜαθητική Αντίσταση 9:02 μ.μ.\nv�o l�c 9:02 μ.μ. Δεν υπάρχουν σχόλια:\nΜαθητική Αντίσταση 8:51 μ.μ.\nΔιαβάσαμε στην Ελευθεροτυπία αυτό το άρθρο σχετικά με πρόσφατη απόφαση της Αρχής Προστασίας Προσωπικών Δεδομένων. Η Αρχή έδωσε το πράσινο...\nv�o l�c 8:51 μ.μ. Δεν υπάρχουν σχόλια:\nΜαθητική Αντίσταση 4:57 μ.μ.\nΣυγκέντρωση - διαμαρτυρία στο Περιστέρι αύριο Τρίτη 11/4/2011 στις 7 το απόγευμα στη πλατεία Δημαρχείου:\nv�o l�c 4:57 μ.μ. Δεν υπάρχουν σχόλια:\nΠαρέμβαση μαθητών, γονιών και εκπαιδευτικών του Περιστερίου στη φιέστα της Διαμαντοπούλου\nΜαθητική Αντίσταση 4:35 μ.μ.\nΧθες στο Metropolis (το ..δισκάδικο στη Πανεπιστημίου!!!) η Διαμαντοπούλου διοργάνωσε συνάντηση με επιλεγμένους μαθητές για να "συζη...\nv�o l�c 4:35 μ.μ. Δεν υπάρχουν σχόλια:\nΗ υπουργός Παιδείας Διαμαντοπούλου ανακοίνωσε τα νέα μέτρα για το λύκειο και τις εισαγωγικές εξετάσεις. Οι αλλαγές αυτές, όχι μόνο δεν θα μα...


Ο Τζεφ Μπέζος πουλά μετοχές της Amazon για δισεκατομμύρια - Da News\nΑρχική Κόσμος Ο Τζεφ Μπέζος πουλά μετοχές της Amazon για δισεκατομμύρια\nΑπό το 1997 όποτε και λάνσαρε την Αmazon.com ο Μπέζος έχει πουλήσει περίπου το ⅕ της επιχείρησης για περίπου $2 δισ. Η αξία του μεριδίου του στην επιχείρηση έχει εκτοξευτεί τα περασμένα χρόνια, κάτι που του δίνει τη δυνατότητα να πουλά σχετικά μικρά μετοχικά μερίδια για δισεκατομμύρια\nΟ Τζεφ Μπέζος πούλησε μετοχές αξίας περίπου $2,5 δισ της Amazon.com, ακολουθώντας παρόμοια τακτική με αυτή της αντίστοιχης πώλησης μετοχών αξίας $10 δισ το 2020.\nΣύμφωνα με το πλάνο πώλησης που ακολουθεί ο Μπέζος “ξεφορτώθηκε” περίπου 739000 μετοχές αυτή την εβδομάδα, σύμφωνα με δεδομένα της SEC. Σκοπεύει να πουλήσει συνολικά 2 εκατομμύρια μετοχές.\nΟ πλουσιότερος άνθρωπος του κόσμου συνεχίζει να κατέχει το 10% της Amazon.com, που αποτελεί και το κύριο συστατικό της περιουσίας του ύψους $191,3 δισ.\nΑπό το 1997 όποτε και λάνσαρε την Αmazon.com ο Μπέζος έχει πουλήσει περίπου το ⅕ της επιχείρησης για περίπου $2 δισ. Η αξία του μεριδίου του στην επιχείρηση έχει εκτοξευτεί τα περασμένα χρόνια, κάτι που του δίνει τη δυνατότητα να πουλά σχετικά μικρά μετοχικά μερίδια για δισεκατομμύρια.\nΗ αξία της μετοχής της Amazon δεν έχει αλλάξει πολύ φέτος, έχοντας επιδείξει ράλι της τάξης του 76% το 2020 μετά το ξέσπασμα της πανδημίας.\nΟ ιδρυτής της Amazon έχει επίσης χρησιμοποιήσει την πώληση των μετοχών για τη χρηματοδότηση της Blue Origin, αλλά και $10 δισ για την ενίσχυση του Bezos Earth Fund που προσπαθεί να καταπολεμήσει την κλιματική αλλαγή.\nΗ Blue Origin ανέφερε την περασμένη Τετάρτη πως έχει προγραμματίσει την πρώτη επανδρωμένη πτήση της στο διάστημα για την 20η Ιουλίου, ενώ σχεδιάζει να δημοπρατήσει τον πύραυλο New Shepard.\nΟ Μπέζος θα ήταν πολύ πιο πλούσιος εάν δεν είχε χωρίσει από την Μακένζι Σκοτ η οποία έλαβε 4% των μετοχών της Amazon και μετατράπηκε εν μία νυκτί σε μία εκ των σημαντικότερων φιλανθρώπων του κόσμου.\nΠροηγούμενο άρθροΦον ντερ Λάιεν: Τα πιστοποιητικά εμβολιασμού μπορούν να λειτουργήσουν από τον Ιούνιο\nΕπόμενο άρθροΟΑΕΔ: Θέσεις εργασίας με μισθό 933 ευρώ – Οι δικαιούχοι του προγράμματος


Καθάρισμα ψησταριάς σε 3 βήματα για να τσικνίσεις σωστά!\nwritten by Τένη Βαλεριάνου 16 Φεβρουαρίου 2017\nΑκόμη και αν τρως κρέας αρκετά συχνά, αυτή η μέρα έχει πάντοτε την τιμητική της! Όχι μόνο για το φαγητό αλλά κυρίως για το μάζεμα με τους φίλους, τα αγαπημένα σου πρόσωπα και την οικογένεια σου. Αποφάσισες να μεταφέρεις ολόκληρο το γλέντι σπίτι σου; Αγόρασες τα κρέατα, τα μαρίναρες, μαγείρεψες τα συνοδευτικά. Όλα καλά μέχρι εδώ. Έχεις σκεφτεί ότι πρέπει να καθαρίσεις εξονυχιστικά την ψησταριά; Ειδικά αν έχεις καιρό να τη χρησιμοποιήσεις θα πρέπει να προσέξεις διπλά, μη τυχόν έχουν μείνει υπολείμματα βρωμιάς ή καμμένα λίπη.\nΚαθάρισμα ψησταριάς σε 3 βήματα!\nΤι θα χρειαστείς για να καθαρίσεις την ψησταριά σου;\nΟδηγίες για το σωστό καθάρισμα ψησταριάς\nΤο πρώτο βήμα που πρέπει να κάνεις είναι να ελέγξεις σε τι κατάσταση έχει αφεθεί η σχάρα όπου θα ψηθούν τα κρέατα. Με ένα σφουγγάρι και υγρό καθαριστικό πιάτων τρίψε καλά την επιφάνεια της και στη συνέχεια ξέβγαλε την με νερό.\nΣε ένα μικρό μπολ ρίξε 2 κουταλάκια της σούπας μαγειρική σόδα και λίγο οξυζενέ. Ανακάτεψε καλά το μείγμα έως ότου ομογενοποιηθεί και αποκτήσει αφρώδη μορφή. Βούτηξε στο μείγμα ένα συρμάτινο σφουγγάρι κουζίνας και στη συνέχεια τρίψε με αυτό την επιφάνεια της σχάρας. ‘Εφτασε η στιγμή να ξεπλύνεις τη σχάρα με νερό. Όσο βρώμικη και αν την είχες αφήσει τώρα θα πρέπει να γυαλίζει σαν καινούργια!\nΗ διαδικασία “καθάρισμα σχάρας” ολοκληρώνεται με λεμόνι και χοντρό αλάτι. Κόψε τα λεμόνια στα δύο και καρφίτσωσε τα με ένα πιρούνι. Ρίξε λίγο χοντρό αλάτι στην επιφάνεια τους και τρίψε με αυτά τη σχάρα ή τις σχάρες που θα χρησιμοποιήσεις για τη “γιορτή” της Τσικνοπέμπτης!\nΤώρα είσαι πραγματικά έτοιμος/-η ναγιορτάσεις! Όσο για το καθάρισμα της επόμενης ημέρας, αυτό μπορείς να το αφήσεις επάνω μας. Προγραμμάτισε τον καθαρισμό σου με μία έμπειρη οικιακή βοηθό της πλατφόρμας μας και κάνε το σπίτι σου να λάμπει!\n16 Φεβρουαρίου 2017 0 comment


Από orestes on\t Σεπτεμβρίου 14, 2015 Οικολογια Οικολογική Σκέψη\n(αναδημοσίευση από το κοινωνία και φύση – Ιούνιος 2014)\nΤα κόμματα της μητρόπολης της Ευρώπης, έφθασαν στην πηγή και δεν ήπιαν νερό στον ανταγωνισμό για αντικατάσταση των σοσιαλιστών ως ηγεμονική δύναμη της αριστεράς. Η αισιοδοξία των Βέλγων «πράσινων» στις αρχές 2000, των Γάλλων «πράσινων» το 2009-2010 και του 2011 των Γερμανών δεν επαληθεύτηκε. Αποτέλεσμα ο συνεχής ετεροκαθορισμός τους. Οι Γερμανοί «πράσινοι» μετατρέπονται σιγά-σιγά σε κεντρώο κόμμα. πιθανό αντικαταστάτη των παρακμασμένων «ελεύθερων δημοκρατών» (FDP) χάνοντας σταδιακά την εναλλακτική τους βάση προς τους «πειρατές», την παραδοσιακή αριστερά και άλλες κοινωνικές δυνάμεις. Οι Γάλλοι «πράσινοι» πάλι, με την κατάρρευσή τους στην προεδρικές εκλογές και τη στενή συνεργασία τους με τους σοσιαλιστές κινδυνεύουν να γίνουν το αριστερό δεκανίκι των σοσιαλιστών, που σε καιρό κρίσης μπορεί να οδηγήσει σε περαιτέρω κατάρρευση τους. Αφού δεν κατάφεραν να αντιστρέψουν τους όρους με τους σοσιαλιστές, αντιστρέψανε τους όρους με τους κομμουνιστές -και ενώ στην «πλουραλιστική αριστερά» οι «πράσινοι» ήταν το «μαύρο πρόβατο» της συμμαχίας με τους σοσιαλιστές, που δεν δίσταζε να τους τραβήξει το αυτί -σήμερα είναι το πιστό σκυλί (όπως οι κομμουνιστές κάποτε) και το κόμμα της αριστεράς FDG (που εμπεριέχει το γαλλικό ΚΚ) θα είναι ο πιθανός συλλέκτης της αποδοκιμασίας της πολιτικής Ολάντ (Hollande). Η πρόσφατη αποχώρησή τους από την κυβέρνηση Ολάντ (Μάρτιος 2014) δεν φαίνεται να αλλάζει αυτή τη δυναμική όπως ακριβώς δεν άλλαξε αυτή τη δυναμική για τη ΔημΑρ στην Ελλάδα.\nΤα κόμματα πάλι ορισμένων χωρών, της βόρειας και κεντρικής Ευρώπης που επιλέξανε πολιτική συνεργασιών και με δεξιές κυβερνήσεις για να βάλουν τη «δική» τους ατζέντα μετράνε επιτυχίες και αποτυχίες ανάλογα με την κοινωνική κατάσταση. Σε ένα ήπιο κοινωνικά και πολιτικά περιβάλλον όπως η Φινλανδία μπορεί να γνώρισαν προσωρινή κρίση αλλά συνεχίζουν με σταθερό ρυθμό και δεν λείπουν οι απρόσμενες επιτυχίες -όπως αυτή των προεδρικών εκλογών του 2012. Αντίθετα η περίπτωση της Ιρλανδίας και η διάλυση που προήλθε από τη συμμετοχή των «πρασίνων» σε κεντροδεξιά κυβέρνηση που έβαλε τη χώρα στο «διεθνές νομισματικό ταμείο» (ΔΝΤ), αποτελεί ισχυρή ένδειξη για τους κινδύνους που έχει μια τέτοια στρατηγική.\nΟμολογουμένως τα PIIGS είναι η περιοχή που το μέλλον των «πρασίνων» αποδεικνύεται πιο δυσοίωνο ακόμα και από την ανατολική Ευρώπη που κάπως φαίνεται να αναπτύσσεται:\nΣτην Πορτογαλία δε στάθηκε ποτέ δυνατή η δημιουργία ενός «πράσινου» πόλου -πλην από 2-3 χρόνια στα αγνά και δυναμικά χρόνια των «πρασίνων» (τέλη δεκαετίας ’80), ο λόγος είναι η σταθερή εκλογική συμμαχία με το πορτογαλικό ΚΚ.\nΤο ίδιο κινδυνεύει να γίνει και στην Καστίλη, με το παλιό κόμμα των «πρασίνων». Το νέο κόμμα EQUO αποδείχθηκε ανίκανο ως τώρα να αλλάξει την τάση.\nΣτην Ιταλία -όπου υπήρχε το μόνο σοβαρό «πράσινο» κόμμα στη Μεσόγειο μέχρι πριν λίγα χρόνια– οι «πράσινοι» συνθλίφθηκαν λόγω της αλλαγής ατζέντας και σε έναν νέο διπολισμό ανάμεσα στο νοσηρό φαινόμενο του μπερλουσκονισμού και σε όλους τους άλλους.\nΣτα νησιωτικά κράτη της Μεσογείου, τα «πράσινα» κόμματα παραμένουν σταθερά αλλά αρκετά αδύναμα χωρίς καμιά προοπτική εξέλιξης. Σε καμία περίπτωση στη Μεσόγειο (πλην της Καταλονίας, που αποτελεί ιδιαίτερη περίπτωση πρασινοκόκκινου κόμματος) δεν έγινε εφικτή η δημιουργία ενός σταθερού «πράσινου» πόλου.\n για την οικονομική πολιτική και το μνημόνιο,\n για την αντιμετώπιση του δημοσίου,\n για την Ευρωπαϊκή Ένωση (ΕΕ) και τις ευρωπαϊκές πολιτικές,\n για τη στάση απέναντι στις κοινωνικές αντιστάσεις/συγκρούσεις και\n για τη στάση απέναντι στην «πράσινη» ανάπτυξη και στις «πράσινες» επενδύσεις.\nΟ Ορέστης Κολοκούρης είναι Γεωγράφος-Περιβαλλοντολόγος, μέλος του συντονιστικού Δικτύου Ριζοσπαστικής Οικολογίας, πρώην μέλος της Εκτελεστικής Γραμματείας των Οικολόγων Πράσινων.\nΠροηγούμενο ΆρθροΚΑΝΕΝΑ DEBATE ΓΙΑ ΤΟ ΠΕΡΙΒΑΛΛΟΝ\nΕπόμενο Άρθρο Οι πολιτικές δυνάμεις ενόψει των εκλογών


Σαμαράς: «Κομμάτι της ζωής μου η Σέλτικ, για πάντα οπαδός της» | Ποδόσφαιρο: Κόσμος | gazzetta.gr\nΠαρασκευή, 25 Νοεμβρίου 2016 - 13:22\nFollow @twitterΣαμαράς: «Κομμάτι της ζωής μου η Σέλτικ, για πάντα οπαδός της»\nΟ «ΣΑΜ» ΜΙΛΑΕΙ ΓΙΑ ΤΟ ΔΕΣΙΜΟ ΤΟΥ ΜΕ ΤΗΝ ΣΕΛΤΙΚ\nΣαμαράς: «Κομμάτι της ζωής μου η Σέλτικ, για πάντα οπαδός της»\nΟ Γιώργος Σαμαράς μίλησε για τις σπουδαίες στιγμές που έζησε στη Σέλτικ, τονίζοντας πως ο σκωτσέζικος σύλλογος θα βρίσκεται για πάντα στην καρδιά του.\nΟ 31χρονος επιθετικός μπορεί να βρίσκεται στις ΗΠΑ αγωνιζόμενος στο πρωτάθλημα NASL με τη φανέλα της Ράγιο OKC, ωστόσο όπως τονίζει δεν ξεχνάει ποτέ την Σέλτικ.\nΟ «Σαμ» αγωνίστηκε για εφτά σεζόν στους «καθολικούς» και θεωρείται ήδη θρύλος για τους οπαδούς της Σέλτικ.\n«Έχω πολύ στενούς δεσμούς με την ομάδα και αυτός είναι ο λόγος που δεν έχω επιστρέψει στη Γλασκώβη για να παρακολουθήσω κάποιο ματς. Δεν είμαι έτοιμος να έρθω πίσω ως οπαδός, παρότι είμαι για να δω την ομάδα.\nΕίναι δύσκολο για μένα μιλάω για το παρελθόν μου γιατί πέρασαν μόνο δύο χρόνια. Αγαπώ την Σέλτικ και πάντα θα συμβαίνει αυτό. Είμαι περήφανος που αγωνίστηκα σε περισσότερα από 250 ματς με τον σύλλογο για εφτά χρόνια, κατακτώντας πρωταθλήματα, κύπελλα και έχοντας σπουδαίες βραδιές στο Τσάμπιονς Λιγκ.\nΕίναι μέρος της ζωής μου. Οι αναμνήσεις είναι κομμάτι του αθλήματος που αγαπώ. Μέχρι τέλους θα είμαι Κέλτης. Ήρθε 22 χρονών παιδί και έφυγα λίγο πριν τα 30 μου. Μια φορά Κέλτης, για πάντα Κέλτης. Αυτός είμαι. Είχα σκαμπανεβάσματα, αλλά έτσι είναι η ζωή. Στο τέλος πιστεύω πως τα πήγα καλά», τόνισε αρχικά ο Έλληνας άσος, ενώ αναφέρθηκε και στη δημοσιότητα που απέκτησε μέσω της Σέλτικ.\n«Είναι υπέροχο. Όταν έφτασα στη Νέα Υόρκη οι οπαδοί φορούσαν φανέλες της Σέλτικ και μου ζητούσαν φωτογραφίες. Το ίδιο συνέβη στην Οττάβα και το Έντμοντον, αλλά και στην Τάμπα της Φλόριντα ήταν 20-30 άτομα που έβγαλαν μαζί μου φωτογραφίες.\nΔεν ξέρω αν είμαι ήρωας, εγώ βλέπω τον εαυτό μου ως έναν παίκτη αφοσιωμένο στην ομάδα που έδινε πάντα τον καλύτερο εαυτό του».


Τρίτη, 19 Οκτ 2021, 05:14:11\nΑποστολέας Θέμα: Ερωτήσεις - απαντήσεις για τις μικρές αγγελίες (Αναγνώστηκε 81003 φορές)\n« στις: Δευτέρα, 21 Μάρ 2005, 08:43:07 »\nΔώστε εδώ ότι ερώτηση ή πρόταση έχετε για τις μικρές αγγελίες.\n« Απάντηση #1 στις: Τρίτη, 14 Φεβ 2006, 18:37:38 »\nΠαράθεση από: Κώστας Κωστόπουλος στις Δευτέρα, 21 Μάρ 2005, 08:43:07\nΈχω προσπαθήσει να στείλω μια αγγελία και δεν τα έχω καταφέρει πως πρέπει να το κάνω και που ακριβώς πρέπει να μπώ για να γράψω το μύνυμα και να το στείλω; Ευχαριστώ για τη βοήθεια geoli@in.gr!\n« Απάντηση #2 στις: Τρίτη, 14 Φεβ 2006, 23:02:10 »\ngeoli μπορείς να δεις το Οδηγίες για τις μικρές αγγελίες.\nΠρόσθεσα κάτι και διόρθωσα τα links που δεν λειτουργούσαν. Είναι ένα πρόβλημα που προέκυψε από αλλαγές του host και μας ταλαιπωρεί αρκετά. Δες το Page not found μήνυμα λάθους στο Aeromodelling GR .\nΣ' ευχαριστώ που εντόπισες το πρόβλημα στις οδηγίες, ώστε να μπορέσει να διορθωθεί.\nΑν πάλι δεν μπορέσεις στείλε μήνυμα εδώ.\n« Απάντηση #3 στις: Τρίτη, 26 Σεπ 2006, 18:25:08 »\nΕΠΑΝΑΛΑΛΜΒΑΝΩ ΜΕΤΑ ΑΠΟ ΔΥΟ ΜΗΝΕΣ ΝΑ ΔΙΑΓΡΑΦΟΝΤΑΙ ΑΥΤΟΜΑΤΑ\n« Απάντηση #4 στις: Τετάρτη, 27 Σεπ 2006, 14:26:38 »\nσυμφωνω με αυτην την προταση γιατι τωρα εχει παρα πολα μυνηματα που πλεον δεν ισχυουν\nοποιος θελει και μεσα σε δυο μηνες δεν πουλησε/βρηκε αυτο που θελει μπορει να ξαναβαλει αγγελια για το προιον του\nνομιζω οτι το ιδιο συστημα πρεπει να ειναι και στις πωλησεις και το ζητηται\nΠαράθεση από: vaggelish στις Τρίτη, 26 Σεπ 2006, 18:25:08\n« Απάντηση #5 στις: Τρίτη, 2 Ιαν 2007, 15:50:03 »\nXαιρετώντας εύχομαι υγεία και Καλή Χρονιά.Θέλω να ρωτήσω για ένα πρόβλημα που μου παροσιάζεται.Θέλοντας να τροποποιήσω ένα μύνημα το οποίο μάλιστα χθέ το είχα τροποποιήσει και να εισάγω μία οικόνα, μου βγάζει μ΄θνημα ότι αυτό το αρχείο υπάρχει ή το έχω στείλει και μου ζητάει να το μετονομάσω, το ίδιο μου κάνει και όταν θέλησα να στείλω μύνημα μπαίνοντας σε ενα θέμα και πατόντας απάντηση. Κάνω κατι λάθος ;\n« Απάντηση #6 στις: Παρασκευή, 11 Μάι 2007, 07:46:03 »\nΟχι, δεν κάνεις κάτι λάθος, θα υπάρχει αρχείο με το ίδιο όνομα στα συνημμένα του Aeromodelling GR. Δώσε άλλο όνομα στο αρχείο που βρίσκεται στο PC σου.\n« Απάντηση #7 στις: Πέμπτη, 31 Ιαν 2008, 21:55:51 »\nθα ηθελα να κανω μια παρατηρηση\nΒλεπω οτι υπαρχουν παρα πολλες αγγελιες και δεν ξερω κατα ποσο ισχυουν.\nκαλο θα ηταν οταν μια πωληση γινεται να μην ξεχναμε να την σβηνουμε και αν περνανε μηνες να την διαγραφουμε\n« Απάντηση #8 στις: Πέμπτη, 29 Ιαν 2009, 14:08:33 »\n« Απάντηση #9 στις: Παρασκευή, 30 Ιαν 2009, 18:13:00 »\nΟι κανόνες είναι αναρτημένοι στην κορυφή της σελίδας . Παρόλα αυτά είναι προφανές ότι θα πρέπει να τους τονίζουμε συστηματικά , γιατι μετά από λίγο χάνουν την αξία τους .\nΔεν καταλήγουμε πουθενά θάβοντας την αγγελία του άλλου , γιατί και αυτός θα θάψει την δικιά μας , και δεν καταλήγουμε πουθενά .Απλη λογική είναι .\nΠιστεύω ότι θα επανέλθουμε ...\n« Τελευταία τροποποίηση: Παρασκευή, 30 Ιαν 2009, 21:30:53 από Κώστας Κωστόπουλος » Καταγράφηκε\n« Απάντηση #10 στις: Παρασκευή, 30 Ιαν 2009, 20:09:31 »\n« Τελευταία τροποποίηση: Παρασκευή, 30 Ιαν 2009, 21:32:02 από Κώστας Κωστόπουλος » Καταγράφηκε\n« Απάντηση #11 στις: Παρασκευή, 30 Ιαν 2009, 21:02:00 »\nδεν χρειάζεται εδω είμαστε\n« Απάντηση #12 στις: Παρασκευή, 30 Ιαν 2009, 21:34:28 »\nΓιώργο συμφωνω ,είναι πιό ανθρώπινα και κατανοητά τα πράγματα μην πώ ότι πρέπει να παίζει και ένας "χρονοδιακόπτης" όπου θα λήγει η κάθε αγγελία μετά το πέρας του!\n« Απάντηση #13 στις: Παρασκευή, 30 Ιαν 2009, 21:49:27 »\n« Απάντηση #14 στις: Παρασκευή, 30 Ιαν 2009, 22:01:35 »\nΔιαχωρίστηκαν τα σχετικά μηνύματα από τις αγελίες και συγχωνεύτηκαν στο κατάλληλο θέμα. Η συνέχεια έρχεται φυσική τώρα και διαγράφτηκαν παραθέσεις και links που θα αποπροσανατόλιζαν γατί θα οδηγούσαν στο θέμα των αγγελιών.\n- Κανένας τρόπος δεν είναι τέλειος.\n- Στο Aeromodelling GR προσφέρονται και οι δύο τρόποι, προσθήκη σαν απάντηση ή ξεχωριστό θέμα. Μπορεί να επιλεγεί ο ένας, η χρήση και των δύο είναι διπλή καταχώρηση.\n- Μελετάται μια μκρή κατηγοριοποίηση που ίσως βοηθήσει.\n- Για τις αγγελίες δεν γίνεται διάλογος, επικοινωνία με το email ή τηλέφωνο που δίνεται ή με ΠΜ. Η συνδιαλλαγή είναι ιδιωτική και δεν αφορά όσους παρακολουθούν το Aeromodelling GR. Προσφέρεται μια ευκολία σε όλους τους έλληνες αερομοντελιστές, χωρίς να απαιτείται καν εγγραφή.\n- Οταν οι αγγελίες είναι λίγες δεν έχει ιδιαίτερη σημασία ο τρόπος, φαίνεται εύκολος όπως και νάχει.\n- Η προσπάθεια να έρθει η δική μας αγγελία πάλι στην κορυφή με επανάληψη σε παράθεση ή νέα απάντηση χωρίς ουσιαστική αλλαγή είναι spam. Μπορεί να μην υπάρχει τέτοια διάθεση αλλά το αποτέλεσμα είναι ενοχλητικό.\n- Οταν οι αγγελίες είναι πολλές θέλει ψάξιμο και χρόνο ανεξάρτητα από τον τρόπο παρουσίασης.\nΗ παρατήρηση του kostaslbc είναι σημαντική. Οσοι προβάλλουν την δική τους αγγελία αγνοώντας τις συστάσεις ενοχλούν με άχρηστες επαναλήψεις και αδικούν όσους τις ακολουθούν.


Μικρομεσαία Μονομαχία - autobild, mazda, mazda 3, mg, opel, opel astra, συγκριτ\nΔιαβάστηκε από 38635 αναγνώστες - 22/5/2020\nΣτο Astra πρέπει ο οδηγός να στρέψει το βλέμμα του ελαφρώς χαμηλότερα. Ταυτόχρονα, η απομακρυσμένη οθόνη αφής δεν μπορεί να γίνει απτή με τον καλύτερο τρόπο. Δεν εξετάζουμε καν την περίπτωση το Astra να βρεθεί σε οδόστρωμα μέτριας ποιότητας. Τότε, ο χρήστης θα βρει το επιθυμητό σημείο στην οθόνη μόνο κατά τύχη.\nΑπό την άλλη, όμως, το Opel... κακομαθαίνει τους επιβάτες του σε όλες τις θέσεις του, με τους πλούσιους χώρους του. Μικρές οικογένειες ή ακόμα και τέσσερις ενήλικες θα φτάσουν ξεκούραστα στον προορισμό τους. Εκτός αυτού, το γερμανικό μικρομεσαίο μπορεί να φιλοξενήσει σαφώς περισσότερες αποσκευές. Στην καλύτερη περίπτωση μπορεί να δεχθεί 1.210 λίτρα, που μεταφράζονται σε σχέση με του Mazda σε υπεροχή 184 λίτρων ή δύο μεγαλύτερων σε όγκο αποσκευών.\nΣτον τομέα της ποιότητας και τα δύο μοντέλα έχουν μεγάλο περιθώριο βελτίωσης. Χωρίς να θέλουμε να παρεξηγηθούμε: Τα Astra και Mazda 3 δείχνουν να είναι στιβαρά και βγάζουν προς τα έξω μία αυξημένη αίσθηση εμπιστοσύνης στην ανθεκτικότητά τους, κάτι που ισχύει ακόμα και στις λεπτομέρειες. Το Opel παρασύρει τους επιβάτες του με τις πολυάριθμες, διαφορετικής υφής επιφάνειες στο εσωτερικό του και δεν αντιμετωπίζει τριγμούς σε οδόστρωμα μέτριας ποιότητας.\nΑντίθετα, το Mazda παρουσιάζει μικροδιαφορές στη βαφή του αμαξώματός του, ενώ από την κεντρική κονσόλα, που ακούγεται συχνά να χτυπά, θα θέλαμε να είναι πιο σταθερή.\nΩστόσο, αυτό που εκνευρίζει πολύ πιο έντονα, είναι η ορατότητα πίσω από τον ώμο του οδηγού. Επειδή σαφώς επιτράπηκε στο σχεδιαστή να δουλέψει, όπως εκείνος ήθελε, ο οδηγός βλέπει τελικά σε εκείνο το σημείο πάνω απΆ όλα τη φαρδιά πίσω κολώνα. Τι γίνεται με τους διερχόμενους πεζούς, ποδηλάτες και άλλα αυτοκίνητα; Φαίνονται δύσκολα...\nΟι τρεις κύλινδροι και η χωρητικότητα των 1,2 λίτρων του κινητήρα αρκούν στο Astra. Το Mazda, όμως, είναι τετρακύλινδρο και έχει στη διάθεσή του χωρητικότητα 2,0 λίτρων, αφού δε χρησιμοποιεί τη βοήθεια του turbo. Αυτή η επιλογή, ωστόσο, κάνουν το ιαπωνικό μοντέλο να υστερεί, αφού όποιος θέλει να αισθανθεί τα 122 PS του κινητήρα, θα πρέπει να τον αφήσει να ανεβάσει στροφές. Βέβαια, αυτό δεν... πονάει, καθώς το μηχανικό σύνολο βενζίνης έχει mild hybrid υποστήριξη και λειτουργεί πολιτισμένα και αθόρυβα, αναπτύσσοντας, όμως, το ταμπεραμέντο του από τις 3.500 σ.α.λ. και πάνω.\nΒέβαια, αυτή η... ορχήστρα ζητά και παραπάνω καύσιμα. Στο πλαίσιο της δοκιμής μας από τις αντλίες πέρασαν στο ρεζερβουάρ του Mazda 3 6,6 lt ανά 100 km. Ο μικρός κινητήρας των 130 PS του Astra αρκείται σε μία κατανάλωση, που είναι χαμηλότερη κατά 0,6 λίτρα. Παρόλ αυτά, οι επιδόσεις του είναι καλύτερες. Ωστόσο, πάνω απΆ όλα στη διαδικασία της προσπέρασης και στον αυτοκινητόδρομο, ο τρικύλινδρος κινητήρας κάνει ακουστικά πιο έντονα αισθητή την παρουσία του, αν και, χάρη στο μικρότερο βάρος του γερμανικού αυτοκινήτου (1.259 κιλά έναντι 1.374), δείχνει πως έχει να εκτελέσει ένα λιγότερο βαρύ έργο.\nΣε ό,τι αφορά τον τομέα της άνεσης, τα δύο μικρομεσαία κρίνονται ισόπαλα, έστω κι αν επιλέγουν τελείως διαφορετικές οδούς. Το πιο μαλακό Astra δείχνει σαφώς πιο χαλαρό σε διαδρομές, που το οδόστρωμα έχει κυματοειδείς ανωμαλίες. Ωστόσο, αποδεικνύεται πιο φιλόξενο στους επιβάτες του. Σε αυτό το πλεονέκτημα συμβάλλουν και τα καθίσματα, που παρέχουν περισσότερη στήριξη σε σχέση με του Mazda. Από την πλευρά του, το τελευταίο είναι πιο σφικτό, οι δε διαδρομές των ελατηρίων του είναι πιο κοντές, με αποτέλεσμα να είναι πιο ευχάριστο όταν οδηγείται σε ταχείς ρυθμούς, αλλά πιο δυσάρεστο σε οδόστρωμα χωρίς ανωμαλίες.\nΠιο προσιτό σε κόστος κτήσης, με υψηλότερη μεταπωλητική αξία και με 3ετή εγγύηση αντί 2ετούς το Mazda 3 δείχνει να είναι σε αυτήν τη σύγκριση η καλύτερη ευκαιρία. Από την πλευρά του, όμως, το Astra αντιτάσσεται με τα χαμηλότερα έξοδα συντήρησης (φόρος και ασφάλεια – στη Γερμανία) και αποσπά τη νίκη. Δε θα λέγαμε πως είναι... έγχρωμη, αλλά ασπρόμαυρη.\nΕντάξει, το Astra καταφέρνει εντέλει, έστω και με μικρή διαφορά, να κερδίσει. Επειδή διαθέτει το καλύτερο concept χώρων, δείχνει πιο ζωντανό και καταναλώνει λιγότερο. Ωστόσο, το Mazda, η όμορφη εναλλακτική, δεν απείχε πολύ από τη νίκη.


ΡΕΣΠΕΝΤΖΑ το πρώτο blog της Χαλκιδικής: 16 Ιουλ 2010\nΝοσοκομείο Χαλκιδικής χωρίς Προσωπικό\nΟ Πρόεδρος των Εργαζομένων του Γεν. Νοσοκομείου Χαλκιδικής Παπαοικονόμου Μ. «καρφώνει» τους υπεύθυνους για την κατάντια του Νοσοκομείου σε συνέντευξή του στο TV SUPER (15-7-10).\nΡΕΣΠΕΝΤΖΑ στις 11:19:00 μ.μ. 5 σχόλια\nΠρόταση νυχτερινής εξόδου\nΤο φέσι της TVX HELLAS\nΓια να μην ξεχνούν οι παλαιότεροι και να μαθαίνουν οι νεώτεροι! Δείτε στον διπλανό πίνακα του υπουργείου οικονομικών, την περιβόητη εταιρεία -την οποία γνωστοί σφουγκοκωλάριοι υπουργίσκοι, βουλευτάδες, δήμαρχοι και λοιποί επαρχιακοί πολιτευτές, έγλυφαν κατά συρροήν- να φιγουράρει μέσα στους πιο «διάσημους» σημερινούς φοροφυγάδες! Όπως αντιλαμβάνεται κανείς το ελληνικό δημόσιο δεν πρόκειται ποτέ να λάβει δεκάρα τσακιστή από τα 5.777.697,43 Ευρώ που έχουν βεβαιωθεί, αφού η εταιρεία βρίσκεται σε καθεστώς πτώχευσης! Ποιος ξέρει ...>>>>>>>\nπόσα ακόμα χρωστούμενα υπάρχουν σε άλλες δημόσιους οργανισμούς (ΙΚΑ, κλπ)!!\nΡΕΣΠΕΝΤΖΑ στις 4:48:00 μ.μ. 6 σχόλια\nΝα ξηλωθούν πάραυτα!\nΜαθαίνουμε από την ειδησιογραφία των ημερών ότι ταλαιπωρούνται και πάλι οι υποψήφιοι για των ΑΕΙ και ΤΕΙ, ο λόγος:\nΛυκειάρχες εξέδωσαν απολυτήρια με το παλιό λογότυπο του Υπουργείου Παιδείας και αποτέλεσμα να μην είναι έγκυρα!!!\n-Απλά πράγματα: Η ατιμωρησία πρέπει να σταματήσει, άμεσα θα πρέπει να παυτούν από τα καθήκοντά τους όλοι οι λυκειάρχες που ταλαιπώρησαν τους μαθητές τους!\nΟπως επισημαίνει ο καθηγητής και ερευνητής Στρ. Στρατηγάκης, «μέχρι τώρα τα παιδιά αυτής της ηλικίας έκαναν μάθημα 5 ώρες κάθε μέρα και τα περισσότερα δυσκολεύονταν ακόμη και να κάθονται ...>>>>>>>\nτόσες ώρες στο θρανίο. Το πρόγραμμα αλλάζει τώρα και στις υπόλοιπες τάξεις του δημοτικού, έτσι ώστε να γίνει το υποχρεωτικό ωράριο διδασκαλίας 35 ώρες την εβδομάδα σε όλες τις τάξεις του δημοτικού σχολείου.\nΟ μέσος όρος του ΟΟΣΑ είναι 769 ώρες το χρόνο, ενώ στις χώρες της Ευρωπαϊκής Ενωσης είναι λίγο περισσότερες και φθάνουν τις 781 το χρόνο (βλ. σχετικό πίνακα).\nΔηλαδή τα ελληνόπουλα θα κάνουν 33,54% περισσότερες ώρες μάθημα από τα παιδιά στην Αυστραλία και 60% περισσότερες ώρες από τον μέσον όρο των χωρών της Ευρωπαϊκής Ενωσης.\nΚαι ...εγεννήθη η "ΣΙΘΩΝΙΑ ΠΟΛΙΤΩΝ"\nΛάβαμε "Ιδρυτική Διακήρυξη" της "ΣΙΘΩΝΙΑΣ ΠΟΛΙΤΩΝ", η οποία κίνηση ή "Κίνημα Πάλης Πολιτών", όπως αυτοπροσδιορίζονται, θα διεκδικήσει το Δήμο Σιθωνίας στις εκλογές του Νοέμβρη!\nΕπιτέλους και κάτι που γεννιέται από τους πολίτες και όχι από τα κόμματα! Τους ευχόμαστε καλή επιτυχία και περιμένουμε να ακούσουμε και ονόματα που θα είναι στο Αυτοδιοικητικό αυτό Κίνημα.\n"Η "ΣΙΘΩΝΙΑ ΠΟΛΙΤΩΝ" είναι κίνηση ενεργών πολιτών, όλου του δημοκρατικού πολιτικού φάσματος καθώς επίσης και ανένταχτων πολιτών, ανιδιοτελών δυνάμεων με ευαισθησία στα προβλήματα και το μέλλον των νέων, των ανθρώπων της εργασίας, της αυτοαπασχόλησης και της ιδιαίτερης "τρίτης ηλικίας".\nΑγωνιούμε, επαγρυπνούμε κι αγωνιζόμαστε ...>>>>>>>\nγια την προστασία του περιβάλλοντος, που ενώ έχει άπειρο κάλλος και δυναμικές ανάπτυξης τόσο στον ορεινό όσο και το θαλάσσιο όγκο της Σιθωνίας, στοχοποιείται, αλλοιώνεται και εκμαυλίζεται από ασύδοτα – αλλότρια οικονομικά συμφέροντα.\nΑντιστεκόμαστε σε κάθε άδικη καταπάτηση της πατρώας γης που επιχειρεί να μειώσει τον ζωτικό μας χώρο και παλεύουμε για τη συνέχεια της προαιώνιας παρουσίας μας στον τόπο μας.\nΔιατηρούμε και αναπτύσσουμε σε πείσμα των καιρών τον πολιτισμό μας απορρίπτοντας κάθε παρηκμασμένο προϊόν υποκουλτούρας.\nΗ "ΣΙΘΩΝΙΑ ΠΟΛΙΤΩΝ" ενθαρρύνει και υποστηρίζει τη συμμετοχή των γυναικών και την ανάδειξή τους στις αυτοδιοικητικές υποθέσεις.\nΥιοθετεί μορφές άμεσης δημοκρατίας με τη συμμετοχή όλων των κατοίκων σε λαϊκές συνελεύσεις στις γειτονιές και τα διαμερίσματα.\nΔίνει ρόλο ουσιαστικό σε διαδικασίες διαφάνειας και συνεχούς ελέγχου που είναι προαπαιτούμενα για έναν πραγματικά και όχι κατ’ ευφημισμό αυτοδιοικούμενο Δήμο.\nΗ "ΣΙΘΩΝΙΑ ΠΟΛΙΤΩΝ" δεν είναι ευκαιριακός εκλογικός σχηματισμός, είναι ΚΙΝΗΜΑ ΠΑΛΗΣ ΠΟΛΙΤΩΝ.\nΚίνημα δημιουργικής δράσης και συνεχούς αναζήτησης, χωρίς κομματικές εξαρτήσεις, ξεπερασμένες αντιλήψεις και αγκυλώσεις.\nΔηλώνουμε αποφασισμένοι να προσπεράσουμε αναχρονιστικές τακτικές με πίστη για ένα καλύτερο σήμερα, έχοντας όραμά μας ένα αύριο που μας αξίζει.\nΑπαρέγκλιτη αρχή μας, είναι η συνεχής διεκδίκηση πόρων από την κεντρική εξουσία επ’ ωφελεία της τοπικής κοινωνίας χωρίς μεμψιμοιρίες και μεταθέσεις ευθυνών. Διεκδικούμε από τους εκάστοτε κυβερνώντες ανάπτυξη, ποιότητα ζωής, πρόνοια, παιδεία, υγεία, πολιτισμό.\nΚαλούμε όλους τους Πολίτες της Σιθωνίας, πολίτες με ισχυρή θέληση να συνταχθούν μαζί μας για έναν Δήμο ανεξάρτητο, διεκδικητικό, που θα υπηρετεί το συμφέρον των πολλών. Έναν Δήμο απαλλαγμένο απ’ τη μιζέρια, τη διαπλοκή, την καταπάτηση και τη λεηλασία…\nΈναν Δήμο που θα μπορούμε να τον παραδώσουμε με υπερηφάνεια αύριο στα παιδιά μας. "\nΓια τη "ΣΙΘΩΝΙΑ ΠΟΛΙΤΩΝ"\nΡΕΣΠΕΝΤΖΑ στις 11:50:00 π.μ. 28 σχόλια\nΑγοράζει αυτόν που του χρωστάει!\nΔημοσιεύματα αναφέρουν ότι: Η Πειραιώς έχει δανειστεί από το Ταχυδρομικό Ταμιευτήριο 350.000.000 €!!!\n-Αν αληθεύουν αυτά τα δημοσιεύματα πώς είναι δυνατό να αγοράσει το Τ.Τ.;\nΑν γίνει δεν θα το φωνάξουν κι από το καμπαναριό!\nΣύμφωνα με δημοσίευμα της εφημερίδας "ΤΟ ΒΗΜΑ" τα δύο μεγαλύτερα κόμματα του Ελληνικού Κοινοβουλίου χρωστούν σε Πειραιώς και ΑΤΕ:\nΠΑΣΟΚ: στην ΑΤΕ 96.800.000 € και στην Πειραιώς 5.000.000 €!\nΝ.Δ.: Στην ΑΤΕ 105.000.000 € και στην Πειραιώς 15.000.000 €!\n-Μια υποθετική ερώτηση κάνουμε τώρα (στις υποθετικές δεν απαντούν ποτέ οι πολιτικοί): Αν η πρόταση Σάλα γίνει αποδεκτή από την κυβέρνηση και η Ν.Δ. συμφωνήσει ή αντιδράσει υποτονικά λέτε να διαγραφούν αυτά τα χρέη;\nΥπερχρεωμένα και τα κόμματα όχι μόνο τα νοικοκυριά!\nΟ υπ. Περιφερειάρχης καίει τα σκουπίδια στη Θεσσαλονίκη-Αντιδράσεις\nΟι περιοχές των Δήμων της Δυτικής Θεσσαλονίκης αντιμετωπίζουν τεράστια περιβαλλοντικά προβλήματα που δημιουργήθηκαν εξαιτίας της εγκληματικής αδιαφορίας, τόσο των κυβερνήσεων, όσο και της Νομαρχίας Θεσσαλονίκης. Στα παραπάνω έρχεται να προστεθεί η απαράδεκτη και αιφνιδιαστική ενέργεια του νομάρχη, κ. Ψωμιάδη, να θέσει και να ψηφιστεί κατά πλειοψηφία η χρήση ως καύσιμης ύλης των αστικών και βιομηχανικών αποβλήτων από την τσιμεντοβιομηχανία ΤΙΤΑΝ, η οποία ...>>>>>>>\nβρίσκεται σε απόσταση αναπνοής από κατοικημένες περιοχές και τα δύο μεγάλα νοσοκομεία της πόλης..\nΣάλα - Σάλα (όχι του έξυπνου της Πειραιώς)\nΑπεργούν οι εργαζόμενοι στην ΑΤΕ\nΚαλά αντανακλαστικά έδειξαν να έχουν οι εργαζόμενοι στην ΑΤΕ!\nΑμέσως μετά την πρόταση Σάλα νέκρωσαν τα καταστήματα της ΑΤΕ, απεργούν αντιδρώντας στην εξευτελιστική πρόταση της Πειραιώς για εξαγορά της Τράπεζας!\nΤο τραγουδάκι το ξέρετε:\nΣάλλα Σάλλα μες στη σάλα τα μιλήσαμε,\nΟ ΣΥΝ για την πρόταση εξαγοράς ΑΤΕ και Τ.Τ. από την Πειραιώς\nΗ κίνηση αυτή αν μετουσιωθεί σε πράξη μηδενίζει ...>>>>>>>\nτη συμμετοχή του δημοσίου στο χρηματοπιστωτικό σύστημα, θα προκαλέσει τεράστιες ανακατατάξεις στον τραπεζικό χάρτη και θα έχει σημαντικότατες δυσμενείς συνέπειες στη λειτουργία του τραπεζικού συστήματος και συνολικά της οικονομίας.


Στο σημερινό «Α μπα»: συναισθηματική ακαμψία | LiFO\nΣτο σημερινό «Α μπα»: συναισθηματική ακαμψία\nΕπίσης: παθολογικά ψέματα\n25.8.2017 | 10:26\nΑγαπητή Α μπα, έχω μία πολύ καλή μου φίλη η οποία υποψιάζομαι πως λέει πολλά ψέμματα. Όσο την ξέρω, την έχω πιάσει αρκετές φορές να μου λέει κάτι, να θυμάμαι ότι παλαιότερα είχε πει κάτι διαφορετικό, και να τη ρωτάω "Μα αυτό δεν ήταν έτσι" και να μου λέει πάντα "ναι αλλά...". Για παράδειγμα μου είχε πει "ο πρώτος μου ήταν ο τάδε" ενώ παλαιότερα μου είχε πει ότι ήταν κάποιος άλλος, και όταν τη ρώτησα μου είπε "Ναι αλλά με αυτόν απλά το είχαμε προσπαθήσει, δεν έγινε ποτέ". Το πιο πρόσφατο παράδειγμα είναι το παρακάτω: είμαστε σε παρέα 4 ατόμων και λέει στους άλλους για την νέα της σχέση. Σε κάποια φάση την ρωτάει ο ένας πού μένει ο νέος της φίλος και εκείνη απαντάει "Γλυφάδα". Αμέσως εγώ ρωτάω "Μα δεν μου είχες πει πως μένει Γαλάτσι;" και απαντάει "Ναι αλλά είναι στη Γλυφάδα συνέχεια". Όπως καταλαβαίνεις τα ψέμματα που λέει είναι λίγο ανούσια ή τουλάχιστον έτσι τα βρίσκω εγώ. Δεν τα λέει, δηλαδή, για να κρύψει κάτι.\nΔεν ξέρω πια τι να κάνω και πώς να αντιμετωπίσω αυτά που λέει. Πολλές φορές οι ιστορίες της μου φαίνονται του ματς, δεν ξέρω τι να πιστέψω και τι όχι πια, και μάλιστα όταν πάω να αμφισβητήσω κάτι μου λέει "μα την Παναγία, έτσι έγινε" ή εκνευρίζεται που δεν την πιστεύω και θεωρεί πως πιστεύω ότι είναι τρελή. Πολλές φορές μπερδεύεται και μπουρδουκλώνεται στα ψέμματά της τόσο που κι εγώ αποπροσανατολίζομαι κι απ τις πολλές πληροφορίες δεν θυμάμαι τι είπε πως ειναι αλήθεια και τι όχι.\nΤο ξέρω πως υπάρχει η αντίστοιχη διαταραχή (μυθομανία). Πώς να διαχειριστώ την όλη φάση και πώς να αντιδράσω όταν ξέρω ότι λέει ψέμματα;\nΕξαρτάται από το πόσο καλή φίλη την θεωρείς και πόσο πολύ σε ενδιαφέρει να κρατήσεις αυτόν τον άνθρωπο στη ζωή σου. Λες «πολύ καλή» αλλά τι σημαίνει αυτό; Εσύ ξέρεις. Τα παθολογικά ψέματα είναι περίπλοκο θέμα, και μπορεί τώρα να μην σε επηρεάζουν, αλλά δεν ξέρεις πώς θα εξελιχθεί αυτό και πώς μπορεί τελικά να σε μπλέξει. Επίσης, αν ελπίζεις στο να βελτιωθεί, αυτό θα πάρει καιρό και μόνο αν το παραδεχτεί, αποφασίσει να το αλλάξει, και μετά κάνει τεράστια προσπάθεια.\nΔεν είναι ένα χαρακτηριστικό που εμφανίζεται έτσι από μόνο του, χωρίς άλλα στοιχεία χαρακτήρα που το υποστηρίζουν. Δεν είναι δική σου δουλειά να τα ερευνήσεις, φυσικά, αλλά σου το λέω για να ξέρεις ότι δεν είναι απλώς ψέματα. Είναι ένα ολόκληρο οικοδόμημα που είναι ένα μεγάλο μέρος της προσωπικότητας της. Αν σε ενδιαφέρει να την έχεις στη ζωή σου (δεν μας λες τίποτα άλλο για το τι άνθρωπος είναι, οπότε δεν ξέρω), πρέπει κάποτε να κάνετε μια δύσκολη συζήτηση και να της πεις ότι ξέρεις πότε λέει ψέματα, ότι φαίνεται, και να τη ρωτήσεις για ποιο λόγο πιστεύει ότι το κάνει. Δεν θα είναι εύκολη κουβέντα, προσπάθησε να είσαι ήρεμη και προσεχτική. Είναι πιθανό να αντιδράσει απότομα, μπορεί όμως και να την ανακουφίσει τελικά μια τέτοια κουβέντα. Κατά τη γνώμη μου δεν θα ήταν κακή ιδέα να της προτείνεις να αντιμετωπίσει αυτό το θέμα με ψυχολόγο.\nΣ' ευχαριστούμε για την ψύχραιμη και αντικειμενική ματιά σου, μέσω των μηνυμάτων που απαντάς. Προσωπικά μ' έχεις βοηθήσει με τις κρίσεις σου -όπως και πολύ κόσμο φαντάζομαι, αφού η δεξαμενή των ανθρώπινων προβλημάτων δεν είναι απύθμενη και όλοι μας λίγο-πολύ μπορούμε να κάνουμε relate με αρκετά μηνύματα. Σε διαβάζω καθημερινά τρώγοντας συνήθως σαλάτα (2 υγιεινές συνήθειες in one shot).\nΜε αφορμή την απάντηση 4 στις 19.6.2017, έχω εκνευριστεί κι εγώ με την αδιακρισία / θράσος κάποιων ανθρώπων. Είναι συγκεκριμένος ο τύπος των ανθρώπων που είναι παρεμβατικοί και αδιάκριτοι και νομίζω ότι γίνεται αντιληπτός άμεσα και ενστικτωδώς. Είναι κάτι που νιώθεις, πότε ο άλλος σε ρωτάει προσωπικές ερωτήσεις επειδή το φέρνει η κουβέντα ή από ενδιαφέρον ή τέλος πάντων σε ουδέτερο κλίμα (απαντώντας σε αντίστοιχες δικές σου ερωτήσεις), και πότε ο άλλος απορροφά σαν σφουγγάρι οτιδήποτε εκστομίσεις, προκειμένου να συλλέξει πληροφορίες για σένα και να εμπλουτίσει τη βάση δεδομένων του. Μου έχει συμβεί άτομο να με γνωρίζει ελάχιστα και να με ρωτάει απανωτά, στο πλαίσιο βραδινής εξόδου, για την εμπειρία μου στον επαγγελματικό μου χώρο (όπου βρισκόταν κι ο ίδιος παλιότερα) και να ζητάει κουτσομπολιά σε δήθεν χαλαρό κλίμα. Ή να με ρωτάνε για την προσωπική μου ζωή και να μου πετάνε μπηχτές για το αν μου αρέσει ο ένας ή ο άλλος κοινός γνωστός. Ή μου έτυχε πρόσφατα, άτομο που -δυστυχώς- μου άρεσε στην αρχή και φλερτάραμε για ένα διάστημα, να αρχίσει παράλληλα να φλερτάρει με άλλη (κατανοητό)· αφού όμως εγώ απομακρύνθηκα αποδεχόμενη αυτή την επιλογή, εκείνος προσπάθησε να το παίξει άνετος και κουλ: ερχόταν να με αγκαλιάσει ξαφνικά στο 'φιλικό', μου πέταγε υπονοούμενα, μέχρι που σε κοινή έξοδο -αφότου φλέρταρε όλο το βράδυ με την άλλη κοπέλα- μου ζήτησε να τον φιλοξενήσω το βράδυ σπίτι μου για να μην παίρνει ταξί (παρά το σαφές όχι που έλαβε ως απάντηση, μου έκανε εντύπωση το εξαρχής θράσος του να ρωτήσει κάτι τέτοιο).\nΕγώ από τη φύση μου έχω το εξής γνώρισμα: ανοίγομαι σε άτομα που νιώθω ότι μπορώ να εμπιστευτώ, όταν όμως αισθάνομαι ότι ο άλλος είναι κακοπροαίρετος κλείνομαι στο καβούκι μου και προσπαθώ να απαντώ όσο πιο περί ανέμων και υδάτων γίνεται. Αυτό που με ενοχλεί όμως, είναι ότι τη διακριτικότητά / υποχωρητικότητά μου αυτοί οι κακοπροαίρετοι θέλουν να την εκμεταλλευτούν. Θα ήθελα να αλλάξω το γεγονός ότι δεν τους βάζω με περισσότερο θάρρος / θράσος ή με κάποιο ειρωνικό σχόλιο στη θέση τους (που το θαυμάζω σε αυτούς που το κάνουν για να περιφρουρήσουν την ιδιωτικότητά τους). Γιατί ρε γαμώτο οι αδιάκριτοι και οι θρασείς σε πιάνουν εξ απήνης, και αν δεν είσαι συνηθισμένος σε αυτό τον παρεμβατικό τρόπο σκέψης και πράξης, δεν μπορείς να ανταποκριθείς 100% για να προφυλαχθείς.\nΈχω δύο ερωτήματα: πρώτον, πώς μπορείς να περιφρουρήσεις τον εαυτό σου από την αδιακρισία και να θέσεις τα όριά σου παγερά, με τρόπο που οι άλλοι να μην τολμούν να σε ενοχλούν έτσι? Και δεύτερον, γιατί κάποιοι άνθρωποι θέλουν να τεστάρουν τα όρια των άλλων? Για να νιώσουν επιβεβαίωση τσεκάροντας την επιρροή τους, ίσως? Δεν είναι όλοι έτσι όμως – πολλοί άνθρωποι όταν νιώσουν ότι ένα θέμα συζήτησης ή μια κατάσταση ζορίζουν τον άλλον, οπισθοχωρούν και αφήνουν το ζήτημα να πέσει κάτω.\nMay the force be with you, Αμπά.\nΝομίζω ότι άθελα σου κάνεις μια παραδοχή που δεν καταλαβαίνεις: ότι όλοι οι άνθρωποι έχουν τη δική σου λογική, που σημαίνει ότι καταλαβαίνουν ακριβώς τι κάνουν όταν είναι αδιάκριτοι ή αγενείς, και το κάνουν γιατί έχουν έναν σαφή στόχο. Όμως στην ερώτηση περιγράφεις διάφορες συμπεριφορές που εξηγούνται με διαφορετικούς τρόπους. Οι άλλοι άνθρωποι δεν έχουν τον ίδιο κώδικα που έχεις εσύ, ο καθένας ζει στον δικό του κόσμο σχετικά με το τι είναι αποδεκτό, τι είναι αγενές, και ποια είναι τα όρια για ειρηνική συνύπαρξη. Έτσι, οι αδιακρισία και η αγένεια μπορεί να προέρχεται από πολλές πηγές: μπορεί να βέβαια σκέτη επιθετικότητα (άνθρωποι που εσκεμμένα θέλουν να σε κάνουν να νιώσεις άσχημα), μπορεί να είναι όμως και ναρκισσισμός, μπορεί να είναι εγωιστική αγωνία για δικό τους θέμα που καμία σχέση δεν έχει με εσένα (όπως το «πόσα λεφτά βγάζεις»), μπορεί να πρόκειται για ανθρώπους που λένε όλα τους τα προσωπικά σε αγνώστους, και δεν καταλαβαίνουν με τίποτα ότι οι άλλοι δεν είναι έτσι. Άλλοι έχουν σοβαρό πρόβλημα κοινωνικοποίησης, άλλοι θέλουν τόσο πολύ να δέσουν με κάποιον και να κάνουν φίλους που νομίζουν ότι έτσι θα έρθουν πιο κοντά με τον συνομιλητή τους. Οπότε, επειδή ο καθένας που μας πλησιάζει έχει τα δικά του κίνητρα για να κάνει μια αδιάκριτη ερώτηση ή παρέμβαση ή σχόλιο, δεν υπάρχει κανένας τρόπος να έχεις αυτή την «παγερή όψη» για να τους αποτρέψεις. Θα έπρεπε να φοράς πανοπλία που θα απέτρεπε οποιαδήποτε ανθρώπινη επαφή. Δεν είναι δικό σου το θέμα για να το ελέγξεις, είναι δικό τους, και δικές τους οι προβολές που κάνουν πάνω σου όταν γίνονται αδιάκριτοι.\nΗ περιφρούρηση γίνεται με την απάντηση σου, με την αντίδραση σου. Το κλειδί σε αυτό για μένα είναι να μην νιώθεις ότι είναι δική σου υποχρέωση να τους κάνεις να νιώθουν καλά με την αντίδρασή σου. Δεν χρειάζεται να βρίσκεις τρόπο ώστε να μην καταλαβαίνουν ότι είναι αδιάκριτοι. Μπορείς να το λες ευθέως. Μπορείς να μη λες απολύτως τίποτα. Μπορείς να το γυρνάς στην τρέλα ή στην πλάκα. Σίγουρα δεν χρειάζεται να πεις την αλήθεια, και ακόμη πιο σίγουρα δεν χρειάζεται να πεις ψέματα σε περίπτωση που νιώσεις ότι η αλήθεια σε εκθέτει (με τρόπο που δίνει ικανοποίηση σε αυτόν που ρωτάει). Επειδή αυτοί οι άνθρωποι αγνοούν τις κοινωνικές συμβάσεις (φαίνεται από τις ερωτήσεις τους), πολλές φορές δεν θίγονται από την μη-απάντηση ή από την αγενή απάντηση. Δεν ιδρώνει το αυτί τους με τον τρόπο που ιδρώνει το δικό σου, οπότε μην προσπαθείς να είσαι «ευγενική». Τσάμπα κόπος.\nΠες μου Α μπα μου, ΠΩΣ να εκπαιδεύσω το αγόρι μου ότι τα λερωμένα ρούχα πάνε στο καλάθι για πλύσιμο και όχι μποξεράκι & κάλτσες στο πάτωμα και ρούχα στο καναπέ?? Έχω βαρεθεί να μιλώ με γλυκό τρόπο, να εξηγώ πόσο απλό είναι και στο τέλος να τα μαζεύω εγώ. Με βγάζει εκτός εαυτού αυτή η συνήθεια και ενώ ταιριάζουμε σε όλα και περνάμε πολύ καλά, αυτό με κάνει να θέλω να του ρίξω μπουνιά. Σε μια συζήτηση με μια συνάδελφο σήμερα (παντρεμένη αρκετά χρόνια) μου λέει απλά συνήθισε το γιατί δε θα αλλάξει ποτέ, σχεδόν όλοι οι άντρες το ίδιο κάνουν. Δεν μπορώ να το δεχτώ αυτό. P.S Το να τα αφήσω πεταμένα για μέρες το δοκίμασα και το μόνο που κατάφερα ήταν να νευριάζω εγώ.\n-γυναίκα σε απόγνωση\nΚαταρχάς δεν κάνουν όλοι οι άντρες το ίδιο, άσε που υπάρχουν και γυναίκες τέτοιες, και γενικά αυτό δεν είναι επιχείρημα. Αν είναι έτσι, να αλλάξουν.\nΓια να αλλάξει κάποιος τέτοια συμπεριφορά, πρέπει να καταλάβει ότι αν δεν την αλλάξει θα υπάρξουν συνέπειες, αλλά δυστυχώς αν δεν ζήσει τις συνέπειες, δεν θα αλλάξει. Είμαστε πάρα πολύ επίμονο είδος όταν είναι να προστατεύσουμε την άνεση μας. Προτείνω το εξής. Πες του, μια φορά, αλλά πάρα πολύ σοβαρά, ότι αν ξαναδείς λερωμένο σώβρακο και κάλτσες στο πάτωμα αντί για το καλάθι με τα άπλυτα, θα βρεθούν στα σκουπίδια. Μετά, πρέπει να κάνεις την απειλή σου πραγματικότητα.\n(Τα ρούχα στον καναπέ πες ότι τα πέταξες, αλλά φύλαξε τα κάπου μέχρι να συντονιστεί).\nΕχω νευριασει πολύ.\nΥπαρχει ενα ατομο το οποιο δεν μπορω να αποφυγω και διαρκως ξυνεται για καβγα. Θα πει κατι να τσιμπησω και για ποτε συρομαι σε καβγαδες ομηρικους με το εν λογω ατομο ουτε που το παιρνω χΑ,μπα-ρι.\nΤι να κανω να φοραω ωτοασπιδες?\nΑνάλυσε τον εαυτό σου και όχι τον άλλον. Γιατί τσιμπάς με αυτά που σου λέει; Ποιος είναι ο κάλος που σου πατάει; Θέλεις να έχεις την τελευταία λέξη; Θέλεις να έχεις πάντα δίκιο; Αυτή την αδυναμία πρέπει να σκεφτείς πώς θα χειριστείς.\nΕίμαι κοπέλα, 32 ετών, άσχετη (χαχαχα αστειάκι για να σπάσει ο πάγος! "χωρίς σχέση" εννοοούσα) που γενικά προσπαθεί να ζει τη ζωή της όσο πιο πολύ μπορεί κοντά στο χαρακτήρα της.\nΔεν είχα πολλά προβλήματα ποτέ, αλλά τα τελευταία χρόνια έχει προκύψει το εξής: από τη στιγμή που πέρασα τα 30, όλος ο κοινωνικός περίγυρος μου, από φίλους μέχρι νέες γνωριμίες, έχει βαλθεί να ασχολείται με την ηλικία μου.(όχι οι γονείς μου - και θα ήθελα να το αναφέρω αυτό προς τιμήν τους)\nΝα προσθέσω εδώ πως μικροδείχνω αρκετά, οπότε στην αρχή με νομίζουν μικρή, μετά κάτι δεν βγαίνει στους υπολογισμούς με όσα λέω, και πετάνε την ερώτηση ακολουθώντας πάντα με "πωπωπωπω και δε σου φαίνεται καθόλου/αλήθεια/απίστευτο/κτλ".\nΑυτό το άκουγα πάντα, αλλά τώρα έχει αρχίσει να συνοδεύεται και με τα γνωστά "αθώα" σχόλια του μέχρι πότε μια γυναίκα μπορεί να βρει σύντροφο, πως μπορώ και συμπεριφέρομαι σαν φοιτήτρια ακόμα, και άλλα παρόμοια.\nΔε με ενοχλούσαν, αλλά έχω αρχίσει να τα ακούω τόσο συχνά και επαναλαμβανόμενα που νομίζω έχει αρχίσει να μου γίνεται πλύση εγκεφάλου.\nΝτρέπομαι που στο γράφω αλλά έπιασα τον εαυτό μου να κοιτάζει τον καθρέφτη και να σκέφτεται με ανακούφιση πως δεν έχω ρυτίδες ακόμα, ή εντάξει έχω κάποια χρόνια μέχρι τα 37 να βρω κάποιον κ εγώ, και άλλες βλακείες.\nΚοινώς έχω αρχίσει να αγχώνομαι, να θέλω να αποφεύγω τελείως να λέω την ηλικία μου (την οποία και σκέφτομαι αρκετά συχνά) και να γίνομαι ένας άνθρωπος που δε μου αρέσει και δεν αναγνωρίζω.\nΠάντα προσπαθούσα να μην κινούμαι με βάση τα κοινωνικά πρέπει. Δε σου κρύβω ότι αυτό δεν ήταν ποτέ εύκολο αλλά παρατηρώ ότι ειδικά τώρα έχει αρχίσει να μου φαίνεται Γολγοθάς.\nΓιατί θέλουν να με τρομοκρατήσουν όλοι; Αισθάνομαι μια κακοποίηση πίσω από τα ηλικιακά σχόλια "θαυμασμού" και νιώθω να με επηρεάζουν όλο και περισσότερο.\nΤι να κάνω; Πώς να το σταματήσω;\nΔεν μπορείς να το σταματήσεις. Λες να μπορείς να σταματήσεις την υποτίμηση των γυναικών όσο μεγαλώνουν και την παγκόσμια «αλήθεια» ότι ο στόχος της είναι να γίνει σύζυγος και μάνα με τις δικές σου δυνάμεις; Μόνο να εξοπλιστείς μπορείς. Χρειάζεσαι δύναμη για να το αντιμετωπίσεις, και η δύναμη έρχεται με τη γνώση. Η γνώση που σου λείπει, γιατί φαίνεται σα να σε βρήκε απροετοίμαστη, είναι ο τεράστιος μηχανισμός που βρίσκεται πίσω από το αξίωμα «μετά τα τριάντα αρχίζει η κατρακύλα, η μόνη διέξοδος για να μην γίνεις παρίας είναι να παντρευτείς και να γίνεις μάνα».\nΌμως, αν τα ακούς πια τόσο συχνά που έχεις φτάσει σε σημείο να κρύβεις ότι είσαι 32, τότε νομίζω ότι κυκλοφορείς σε κύκλους που δεν σου ταιριάζουν. Για τους συγγενείς δεν μπορείς να κάνεις κάτι. Όμως οι φίλοι σου είναι σίγουρα οι φίλοι που θέλεις; Γιατί από αυτούς τους φίλους προκύπτουν και οι νέες γνωριμίες που σου λένε τα ίδια. Η πίεση μόλις γίνει μια γυναίκα τριάντα είναι μια πραγματικότητα, αλλά δεν χρειάζεται και να τη ρουφήξεις με το καλαμάκι. Υπάρχουν πολλοί κύκλοι με πολύ διαφορετικές αντιλήψεις. Ψάξε το λίγο.\nΓεια σου Λένα, αναγνώστριες και αναγνώστες,\nέχει τύχει να πέσετε πάνω σε αυτό;\nκαμιά φορά φτάνουν ερωτήσεις από ανθρώπους που ψάχνουν βιβλία που θα τους βοηθήσουν στην περίπτωση τους\nΣαυτο το σαιτ υπαρχει ακριβως αυτο: Τι θα μπορούσες να διαβασεις αν ερωτευεσαι το λαθος ανθρωπο ή τι θα μπορουσες να διαβασεις αν σου λειπει η αυτοπεποίηθηση ή αν θέλεις να γινεις πιο περιπετειωδης ή αν σου φαινεται οτι δεν μπορεις να αναλυσεις την αγαπη οτι η αγαπη δεν εξηγειται ή ακόμη τι να διαβασεις αν η ποπ κουλτουρα καποιες φορες σου προκαλει θλιψη\nδεν ειναι καταπληκτικη ιδεα;\nΕίναι καταπληκτική ιδέα, και επειδή έχουν φτάσει πολλές τέτοιες ερωτήσεις, παιδιά, δείτε το.\nΑγαπητή Α,μπα καλησπέρα. Έχω χωρίσει εδώ και 2μιση χρόνια με την πρώτη μου σχέση, λόγω φυσικής φθοράς. Έκτοτε εκείνη προχώρησε (είναι εδώ και 2 χρόνια σε σχέση με έναν αρκετά μεγαλύτερο της). Εγώ σιγά σιγά προχώρησα σε άλλους τομείς της ζωής μου (δίαιτα, δούλεψα, άρχισα να περνάω περισσότερα μαθήματα στη σχολή) αλλά στα συναισθηματικά δεν υπάρχει καμία αξιοσημείωτη εξέλιξη πέραν από καναδυό αποτυχημένα ραντεβού και δυο φάσεις. Μου πήρε αρκετό καιρό να σταματήσω να στεναχωριέμαι για το χωρισμό μας και ακόμα δεν έχω αποβάλλει πλήρως τον πολύ έντονο θυμό που αισθάνομαι. Την αντιμετωπίζω με μια ανταγωνιστικότητα, ίσως επειδή αισθάνομαι την ανόητη ανάγκη να της μπω στο μάτι και να της δείξω ότι <>. Πρόσφατα έμαθα πως φεύγει για μεταπτυχιακό στην Αγγλία και νοιώθω τη στεναχώρια μου αλλά και το θυμό μου να επανέρχονται. Αρκετές φορές φαντάζομαι τον εαυτό μου να της μπήγει τις φωνές, προφανώς επειδή αισθάνομαι αδικημένος από την όλη ιστορία. Φταίει μόνο ο εγωισμός μου ή μήπως είναι και κάτι άλλο;\nΟ θυμός σου νομίζω ότι δείχνει ότι δεν έχεις επεξεργαστεί αυτό που έχει συμβεί σε αυτή τη σχέση. Ο θυμός καλύπτει άλλα συναισθήματα που αποφεύγεις να σκεφτείς, επειδή είναι πιο ντροπιαστικά. Δεν λήγουν οι σχέσεις λόγω «φυσικής φθοράς». Τι θα πει αυτό; Κάποιος πληγώθηκε, μάλλον και οι δύο πληγώθηκαν, δεν λύνονται αυτά τα πράγματα αποστειρωμένα. Λες ας πούμε ότι νιώθεις αδικημένος. Ποια ήταν η δίκαιη κατάληξη δηλαδή, και τι δεν έγινε σύμφωνα με το Δίκαιο; Και μόνο αυτό αρκεί για να παραδεχτείς ότι δεν ήταν σκέτο ζήτημα «φυσικής φθοράς».\nΜην φοβάσαι να νιώσεις αρνητικά συναισθήματα που σε κάνουν να μοιάζεις αδύναμος στα μάτια σου. Δεν είναι ο θυμός, ούτε η επιθετικότητα απάντηση σε όσα αποφεύγεις να δεις με ειλικρίνεια. Δεν χρειάζεται να είσαι πάντα δυνατός, ούτε να είσαι συνέχεια ο κερδισμένος. Όχι μόνο δεν χρειάζεται, αλλά δεν γίνεται. Δεν είναι διαγωνισμός η ζωή. Σταμάτα να βλέπεις την εξέλιξη με όρους «προχώρησε» και «προχώρησα», χωρίσατε, και ο καθένας συνέχισε τη ζωή του, δεν θα βγει μετάλλιο για τον νικητή, δεν υπάρχει νικητής. Όταν διαλύεται μια σχέση, και οι δύο χάνουν κάτι. Δες τι έχασες εσύ, τι προσδοκίες είχες, τι λάθη έκανες, χρειάζεται ενδοσκόπηση, αυτοκριτική, ψυχραιμία και αγάπη προς τον εαυτό σου. Όσο θυμώνεις, να ξέρεις ότι καλύπτεις κάτι άλλο. Όταν το άλλο αρχίσει να ξεπροβάλλει (ντροπή, ζήλεια, αίσθηση κατωτερότητας) μην το λογοκρίνεις. Σκέψου το, ζήσε το, ανάλυσε το, και σιγά σιγά, θα το ξεπεράσεις.\nήθελα καιρό να σου γράψω αυτό το μικρό μήνυμα για να σ'ευχαριστήσω.\nΈχω να διαβάσω πολύ καιρό τη στήλη σου η οποία υπήρξε καθοριστική για ένα διάστημα της ζωής μου κι υπήρξε καταλύτης στην απόφασή μου να ξεκινήσω ψυχοθεραπεία, μαζί με τις κρίσεις άγχους βέβαια και τις λιποθυμίες στο μετρό. Όμως εσύ, η στήλη σου και οι συνεχείς σου προτροπές σε κόσμο που είχε προβλήματα με τα οποία μπορούσα να ταυτιστώ με βοηθήσατε να απενοχοποιήσω την ψυχοθεραπευτική μέθοδο. Η ψυχοθεραπεία είναι ότι καλύτερο έχω κάνει στη ζωή μου τα επόμενα χρόνια και τα χρήματα που έχω δώσει σε αυτή έχοντας στερηθεί πολλά πράγματα, η καλύτερη "επένδυση" των τελευταίων χρόνων. Γιατί μπορεί να μην έχω χρήματα για να πάω γυμναστήριο ή να αγοράσω καινούργια ρούχα αλλά έμαθα να αγαπάω τον εαυτό μου-καλύτερα μαθαίνω γιατί έχω χρόνο ακόμα-όπως είναι. Έχω πολύ δρόμο ακόμα, αλλά έχω αρχίσει να φροντίζω τον εαυτό μου και να δείχνω δειλά εμπιστοσύνη ότι τα καλύτερα μπορούν να συμβούν. Το σημαντικότερο όμως είναι ότι έμαθα να απολαμβάνω την καθημερινότητα μου και να είμαι ήρεμη. Τα ευχαριστώ δεν αρκούν, συνέχισε να γράφεις τη στήλη σου απλά. Αν θα δημοσίευσεις αυτό το μήνυμα να είναι για τον εξής λόγο για να πω στους αναγνώστες σου : "Μιλήστε, ψάξτε τον εαυτό σας, μην έχετε taboo, αξίζετε πολλά".


Αντώνης Ρέμος: ο νέος του δίσκος εξαντλήθηκε και επανακυκλοφορεί - Mad TV\nΑντώνης Ρέμος: ο νέος του δίσκος εξαντλήθηκε και επανακυκλοφορεί\n“ΚΛΕΙΣΤΑ ΤΑ ΣΤΟΜΑΤΑ“\nΤο Album της Χρονιάς\nEξαντλήθηκε και Επανακυκλοφορεί!\nΑπό την Τρίτη 12 Απριλίου σε όλα τα περίπτερα.\nΠεριέχει τις επιτυχίες: “Κομμένα πια τα δανεικά” – “Είναι στιγμές” – “Κλειστά τα στόματα” – “Χάρτινα Φεγγάρια” – “Η νύχτα δυο κομμάτια“.\nΣε λιγότερο από ένα μήνα κυκλοφορίας, το νέο album του Αντώνη Ρέμου -με το οποίο εγκαινίασε τη συνεργασία με τη νέα του δισκογραφική εταιρία Heaven– εξαντλήθηκε και επανακυκλοφορεί, στα περίπτερα, σε νέα συσκευασία.\nΤην Κυριακή 17 Απριλίου, ολοκληρώνονται και οι απόλυτα επιτυχημένες εμφανίσεις του Αντώνη Ρέμου στο “Διογένης Studio”.\nΣτη συνέχεια, θα αναχωρήσει για δύο μεγάλες συναυλίες εκτός Ελλάδας -στο Ντουμπάϊ και στη Ν.Αφρική– ενώ, όταν επιστρέψει στην Ελλάδα, θα ξεκινήσει πρόβες για τις καλοκαιρινές του εμφανίσεις στο “Θάλασσα“.


Κύριε Σπίρτζη, λάθος απόφαση !!! Αλλάξτε την !!!\nΚύριε υπουργέ, διάβασα με απογοήτευση, πρέπει να ομολογήσω, στο aytodioikisi.gr ότι διορίσατε το νέο Δ.Σ. της ΕΥΔΑΠ και τελικά μέσα σε αυτό συμπεριλάβατε και τον κ. Σαράντη.\nΑφού ξεκαθαρίσω ότι γνωρίζω απόλυτα το θεσμικό σας δικαίωμα να διορίζετε όποιον θέλετε, πρέπει να ξεκαθαρίσω ότι η απογοήτευση μου δεν αφορά μόνο εσάς προσωπικά, θα έλεγα λιγότερο εσάς, αλλά και την κυβέρνηση γιατί προφανώς δεν είστε ανεξέλεγκτος!!!\nΕδώ και πολλές ημέρες όταν και διέρρευσαν τα ονόματα που επρόκειτο να διορίσετε στο Δ.Σ. της ΕΥΔΑΠ, δέχτηκα πολλά τηλεφωνήματα αλλά και δια ζώσης παρεμβάσεις, τόσο στην πόλη όπου διαμένω και δραστηριοποιούμαι πολιτικά ως μέλος του ΣΥΡΙΖΑ, στους Αγίους Αναργύρους – Καματερό όπου είναι Δήμαρχος ο κ. Σαράντης, όσο και στο χώρο (στον ΟΣΕ) όπου εργάζομαι και δραστηριοποιούμαι και πολιτικά και συνδικαλιστικά. Μου τηλεφώνησαν και σύντροφοι μου από την ΕΥΔΑΠ για να με ρωτήσουν για την πολιτική και αυτοδιοικητική συμπεριφορά του κ. Σαράντη και φυσικά τους ενημέρωσα πλήρως.\nΤα ερωτήματα αλλά και τα αναθέματα που δέχτηκα ήταν όλα στην ίδια κατεύθυνση. «Τι θέλετε με αυτόν;» «Πως μπορεί η Αριστερά να συνεργάζεται με τα ……… του ΠΑΣΟΚ;» Στο σιδηρόδρομο έβαζαν και άλλα ερωτήματα, όπως: «Εάν στην ΕΥΔΑΠ, βάζουν τέτοιους, φαντάσου τι θα βάλουν σε μας που μας έχουν και για πούλημα!!!» Ήταν πολλά και ποικίλα τα σχόλια, δεν είναι εδώ πρόσφορος χώρος για να τα μεταφέρω. Τα σχόλια φυσικά αφορούσαν και εσάς και τις πραγματικές προθέσεις σας.\nΔεν θα ασχοληθώ άλλο με την ΕΥΔΑΠ. Γνωρίζω ότι οι σύντροφοι μου στην ΕΥΔΑΠ έχουν αντιδράσει εγκαίρως. Γνωρίζω επίσης ότι ενημέρωσαν για τις θέσεις τους τόσο εσάς όσο και κάθε υπεύθυνο, τους έχω απόλυτη εμπιστοσύνη για το πώς θα διαχειριστούν από δω και πέρα το τόσο σοβαρό πρόβλημα που δημιουργήσατε με το Δ.Σ. που διορίσατε.\nΚύριε Σπίρτζη, πήρατε μια λάθος απόφαση. Αλλάξτε την όσο είναι καιρός και αλλάξτε επίσης προσανατολισμό. Δεν ξέρω πόσα «χαρτάκια» ήρθαν στο γραφείο σας, δεν ξέρω τέτοιες αποφάσεις ποια προεκλογικά γραμμάτια εξοφλούν, δεν ξέρω αν αυτοί οι χειρισμοί έχουν σαν στόχο τη δημιουργία δικού σας μηχανισμού στον ευρύτερο χώρο των ΔΕΚΟ … όποιο πρόσκαιρο στόχο κι αν εξυπηρετούν τέτοιου είδους αποφάσεις, αλλάξτε τις τώρα, γιατί και αυτός (ο στόχος) θα αποτύχει και εσείς θα αποτύχετε και αυτό που μας ενδιαφέρει περισσότερο είναι ότι, θα αποτύχει η πρώτη κυβέρνηση με κορμό την Αριστερά να εκπληρώσει τα μεγάλα όνειρα που έχει στηρίξει πάνω της ο κόσμος της εργασίας που την στήριξε. Και δεν θα αποτύχει απλώς ως κυβέρνηση αλλά και η χώρα θα οδηγηθεί και σε πολιτική και σε κοινωνική εξαθλίωση.\nΤι να απαντάω λοιπόν στους πολίτες των Αγίων Αναργύρων – Καματερού, όταν με ρωτούν για το Δήμαρχο τους, που ενώ 9 χρόνια τώρα, εφαρμόζοντας πιστά όλες τις μνημονιακές και νεοφιλελεύθερες εντολές έχει διαλύσει κάθε δημόσια και κοινωνική παροχή, η κυβέρνηση μου τον διόρισε στο Δ.Σ. της ΕΥΔΑΠ; Να τους λέω ότι τον διορίσαμε για να δώσει στους κατοίκους του λεκανοπεδίου φθηνό, καθαρό νερό στην υπηρεσία του λαού ως δημόσιο αγαθό;\nΚύριε Σπίρτζη, όταν έγινε γνωστός ο διορισμός σας στην θέση του Υπουργού Μεταφορών η πρώτη σκέψη πολλών από εμάς ήταν να φύγουμε από το ΣΥΡΙΖΑ. Μας ήρθαν στο νου άσχημες μνήμες και εμπειρίες άλλων κομμάτων. Οι πληροφορίες που είχαμε για σας αλλά και οι ανακοινώσεις που διαβάζαμε από παρατάξεις μηχανικών ήταν αρνητικές για το πρόσωπο σας. Ακόμη δεν έχουμε καταλάβει ποιο «κέντρο» σας πρότεινε για τη θέση και επειδή τίποτα δεν γίνεται χωρίς να υπάρχει κάποιος στόχος, δεν έχουμε «καταλάβει» ακόμη και το στόχο που ήρθατε να υπηρετήσετε.\nΜας συγκράτησαν σύντροφοι μας στην κυβέρνηση και στο κόμμα, με τους οποίους μας ενώνουν μακροχρόνιοι και δύσκολοι αγώνες στις πέτρινες εποχές που εσείς ήσασταν σύμβουλος κυβερνήσεων εχθρικών με το σιδηρόδρομο.\nΟι δημόσιες δηλώσεις που έχετε κάνει μέχρι τώρα, είναι σαν να είναι υπουργός ο κ Χρυσοχοϊδης!!! Είναι σαν να μην έχει αλλάξει τίποτα ούτε στα στελέχη του Υπουργείου ούτε στην πολιτική του ηγεσία. Από την Οργάνωση του ΣΥΡΙΖΑ μάθαμε ότι σε συνάντηση μαζί τους, διαβεβαιώσατε ότι στόχος της κυβέρνησης είναι ο ενιαίος δημόσιος σιδηρόδρομος (που σημαίνει ενοποίηση ΟΣΕ, ΤΡΑΙΝΟΣΕ, ΕΕΣΣΤΥ, ΕΡΓΟΣΕ) παρά τις δυσκολίες που υπάρχουν και είναι γνωστές σε όλους. Δηλώσατε μάλιστα ότι ο ΣΥΡΙΖΑ υλοποιεί το πακέτο προτάσεων που έχει καταθέσει η οργάνωση του ΣΥΡΙΖΑ, πακέτο που βρίσκει σύμφωνους σχεδόν όλους τους σιδηροδρομικούς.\nΛίγες ημέρες μετά σε συνάντηση που είχατε με το Προεδρείο της ΠΟΣ, όπως μας ενημέρωσε το Προεδρείο, δεν τα είπατε ακριβώς έτσι αλλά αρχίσατε να τα μασάτε!!!\nΠριν λίγες ημέρες δόθηκε στη δημοσιότητα μέσω γερμανικού site κείμενο 47 σελίδων, το οποίο φέρεται να είναι πρόταση της κυβέρνησης προς τους δανειστές. Παρά το ότι, ο πρωθυπουργός προχθές στη Βουλή, δεν υιοθέτησε το κείμενο αυτό σαν επίσημη πρόταση αλλά μίλησε για κείμενο καταγραφής των όσων συζητήθηκαν μέχρι τώρα στις ομάδες εργασίας, ας σταθούμε στην ουσία. Ο πίνακας ιδιωτικοποιήσεων στη σελίδα 9, είναι υπαρκτός; Δεν υποτιμώ τις άλλες ιδιωτικοποιήσεις αλλά θέλω να ξεκινήσω από το σιδηρόδρομο γι αυτό και σας ρωτώ ευθέως ως αρμόδιο υπουργό Μεταφορών:\nΕίτε στον πυρήνα είτε στις παρυφές της κυβερνητικής πολιτικής, υπάρχει η ιδιωτικοποίηση της ΤΡΑΙΝΟΣΕ, της ΕΕΣΣΤΥ ή οποιουδήποτε κομματιού η σιδηροδρομικής λειτουργίας, με οποιοδήποτε τρόπο;\nΜας δουλεύετε κ. Σπίρτζη ή μας δουλεύουν;\nΦυσικά το ερώτημα που απευθύνετε κυρίως σε σας ως αρμόδιο υπουργό, δεν αφορά μόνο εσάς. Αφορά όλα τα στελέχη της κυβέρνησης είτε έχουν δεσμευτεί μέχρι τώρα δημόσια για το σιδηρόδρομο είτε όχι. Αφορά όλη την Κ.Ο. του ΣΥΡΙΖΑ είτε έχουν πάρει μέχρι τώρα δημόσια θέση είτε όχι. Επειδή όλοι είμαστε έμπειροι καταλαβαίνουμε πολύ καλά τι σημασία έχει, οι δημόσιες δεσμεύσεις να συνεχίσουν να επαναλαμβάνονται δημόσια.\nΚύριε Σπίρτζη, γνωρίζετε ότι ΟΣΕ, ΤΡΑΙΝΟΣΕ, ΕΕΣΣΤΥ, ΕΡΓΟΣΕ (η οποία δεν έχει καν Διοίκηση εδώ και μήνες), ΓΑΙΑΟΣΕ βρίσκονται σε τραγική κατάσταση. Γνωρίζω ότι έχετε ενημερωθεί για αρκετά πράγματα τόσο για τα λίγα καλώς όσο και για τα πολλά κακώς κείμενα. Άρα δεν μπορεί να υπάρχει η δικαιολογία του «δεν ήξερα» ή «δεν μου είπαν».\nΟ μόνος λόγος που δεν έχουν καταρρεύσει είναι γιατί ο «σιδηροδρομικός» είναι ένα σπάνιο επάγγελμα που δεν διδάσκεται σε κανένα σχολείο και εκτός από τυπικά προσόντα είτε είσαι μηχανοδηγός, προσωπικό αμαξοστοιχιών, σταθμάρχης, κλειδούχος, βιζητόρος, τεχνίτης, ηλεκτρολόγος, ψυκτικός, εργάτης – τεχνίτης γραμμής είτε μηχανικός και διοικητικό προσωπικό, χρειάζεται να έχεις και σιδηροδρομική εμπειρία και αγάπη. Και οι σιδηροδρομικοί διαθέτουμε περίσσευμα και από τα δύο.\nΠεποίθηση μας επίσης είναι ότι ο σιδηρόδρομος για μία πολιτισμένη χώρα είναι χρυσωρυχείο. Ειδικά για μια χώρα με τη γεωστρατηγική θέση της δικής μας πιστεύουμε ότι ο αναπτυγμένος σιδηρόδρομος μπορεί να παίξει σοβαρό ρόλο στην ανάπτυξη της οικονομίας. Γι αυτό πολεμήθηκε τόσα χρόνια γι αυτό οδηγήθηκε στο μαρασμό γι αυτό οδηγείται στην κατάρρευση. Γι αυτό δεν έχουμε άλλο χρόνο.\nΕσύ λοιπόν ή θα παίξεις το παιχνίδι των προηγούμενων, φέρνοντας πιο κοντά τους ιδιώτες στο σιδηρόδρομο ή θα κάνεις πράξη τα λόγια σου υλοποιώντας το πρόγραμμα της οργάνωσης του ΣΥΡΙΖΑ. Όλες οι Διοικήσεις, επειδή και μόνο υπηρέτησαν τη διάλυση του σιδηροδρόμου πρέπει να αντικατασταθούν άμεσα και όχι από «μετανοούσες Μαγδαληνές», αλλά από ικανούς προοδευτικούς ανθρώπους που αγαπούν το σιδηρόδρομο και αποδέχονται το πρόγραμμα του ΣΥΡΙΖΑ. Γνωρίζεις και τους μεν και τους δε!!!\nΙδού η Ρόδος λοιπόν κύριε Σπίρτζη!!!\nΜε τους ιδιώτες ή με τους σιδηροδρομικούς;


«Έξω από την πόρτα του Στάλιν» του Μιχάλη Παπαδόπουλου από το θέατρο VERSUS | Kanali6\n«Έξω από την πόρτα του Στάλιν» του Μιχάλη Παπαδόπουλου από το θέατρο VERSUS\nΕίναι γνωστό πως ο Στάλιν είχε πάθει εγκεφαλικό και οι φρουροί του, υπακούοντας τις οδηγίες του, δεν τολμούσαν να ανοίξουν την πόρτα του και να τον ενοχλήσουν. Έτσι ο Ιωσήφ Στάλιν έμεινε εκεί μόνος του στο δωμάτιο του για αρκετές ώρες αβοήθητος.\nΤρεις γυναίκες, η κόρη του και τρεις άντρες , οι φρουροί του, ξεδιπλώνουν τις σκοτεινές πλευρές της ιστορίας του διφορούμενου ηγέτη. Ζουν διπλά του, και αδυνατούν να τον βοηθήσουν. Η απόσταση αυτή του μικρού από τον μεγάλο είναι το βασικό θέμα που πραγματευτεί το έργο. Μέσα από τα λογία τους , οι ήρωες μας αποκαλύπτουν επίσης την ιστορία της χωράς τους. Μιλάνε για την επανάσταση, για τον λιμό της Ουκρανίας, για την ζωή ενός αρχηγού και για τον τρόμο, τον τρόμο των μικρών ανθρώπων όταν έρχονται αντιμέτωποι με το μέγεθος του ηγέτη τους.\nΗ Κατερίνα από την Ουκρανία, που βρίσκεται εκεί για να λογοδοτήσει για κάτι που έκανε, γίνετε το σκοτεινό αμφιλεγόμενο παρελθόν του, Ιβάν, ένας από τους φρουρούς σκιαγραφεί το πνεύμα της Ρωσικής επανάστασης, η Βαλεντίνα, η πιστή καμαριέρα του, μεταμορφώνεται στο παρόν του και η κόρη του αναλαμβάνει να μας παρουσιάσει τον άνθρωπο, τον πατερά Στάλιν. Όλοι αυτοί θα ολοκληρώσουν το πορτραίτο του κάθε αρχηγού.\nΠαίζουν: Ερμίνα Κυριαζή, Στέλιος Ανδρονίκου, Κατερίνα Καζαντζή, Γιολάντα Χριστοδούλου, Μηνάς Τίγκιλης, Στάλω Στυλιανού καί ο Χάρης Ευριπίδου\nΣκηνικά, κοστούμια: Λάκης Γενεθλή\nΛΕΜΕΣΟΣ – ΘΕΑΤΡΟ ΕΝΑ\nΠαραστάσεις: 17, 26, 28 και 31 Οκτωβρίου\n2, 4, 7, 9, και 11 Νοεμβρίου


Τα Διοικητικά Συμβούλια του Συλλόγου Εκπαιδευτικών Π.Ε Αιγάλεω και της Β΄ΕΛΜΕ Δυτ. Αττικής ανταποκρινόμενα στις ανησυχίες και στους προβληματισμούς της εκπαιδευτικής κοινότητας, για την Αξιολόγηση, διοργανώνουν εκδήλωση-συζήτηση με θέμα:\n« Η Αξιολόγηση την εποχή των Μνημονίων».\nΧρήστος Κάτσικας, ερευνητής-εκπαιδευτικός.\nΕλένη Γλαρέντζου, εκπαιδευτικός.\nΗ εκδήλωση θα πραγματοποιηθεί: Τετάρτη 20 Μάρτη 2013, στις 7.00 μ.μ.,3ο Δημοτικό Σχολείο Αιγάλεω\n(Θηβών και Ιερολοχιτών, απέναντι από το γήπεδο Αιγάλεω)


Είναι προφανές ότι η Τουρκία δεν έχει καταλάβει ότι η υπερδύναμη είναι η Αμερική και ο πρόεδρος Μπάιντεν ο Πλανητάρχης… - Apopseis\napopseisfeatured, Ερντογάν, Ντόναλντ Τραμπ, Τσαβούσογλου, S-400, Μπάιντεν\nΟ πρόεδρος των ΗΠΑ, Τζο Μπάιντεν στον τάφο του Αγνώστου Στρατιώτη στο Εθνικό Κοιμητήριο του Άρλινγκτον. EPA, TASOS KATOPODIS, POOL\nΗ κουβέντα του υπουργού Εξωτερικών της Τουρκίας, Μεβλούτ Τσαβούσογλου, ότι ακόμα αναμένουν από την αμερικανική πλευρά να επιβεβαιώσει τη συνάντηση του προέδρου των ΗΠΑ Τζο Μπάιντεν με τον Ταγίπ Ερντογάν, δεν ειπώθηκε τυχαία.\nΟι Τούρκοι, πάνω απ’ όλα, είναι πονηροί. Εάν, για κάποιο λόγο, δεν πραγματοποιηθεί η συνάντηση στις Βρυξέλλες, στο περιθώριο της Συνόδου του ΝΑΤΟ, θα μπορούν να ισχυριστούν ότι δεν «λύγισαν» στις πιέσεις των Αμερικανών για το ρωσικό σύστημα S-400, αλλά και για τα άλλα προβλήματα που δημιούργησαν οι Τούρκοι στη διάρκεια της προεδρίας του Ντόναλντ Τραμπ.\nΟ κ. Τσαβούσογλου είχε προσθέσει ότι ακόμα αναμένουν από την αμερικανική πλευρά να επιβεβαιώσει τη συνάντηση… Και τόνισε πως «πρέπει να ξεπεράσουμε τα υφιστάμενα προβλήματα».\nΠροφανώς εννοεί ότι ακόμα διαπραγματεύονται την ατζέντα της συνάντησης και ότι εάν δεν συμφωνήσουν, το τετ-α-τετ του κ. Μπάιντεν με τον Ερντογάν δεν θα πραγματοποιηθεί.\nΟπότε ο Τούρκος ισλαμιστής πρόεδρος θα το παίξει ήρωας στο λαό του! Είναι προφανές ότι ο Τσαβούσογλου δεν έχει καταλάβει ότι η υπερδύναμη είναι η Αμερική και ο Πλανητάρχης είναι ο πρόεδρος των ΗΠΑ. Σίγουρα ΟΧΙ ο Ερντογάν…\nΌταν ο κ. Μπάιντεν τηλεφώνησε στον Ερντογάν, στις 23 Απριλίου, για να του ανακοινώσει την αναγνώριση της Γενοκτονίας των Αρμενίων, ο Λευκός Οίκος -όπως πράττει πάντα- εξέδωσε ανακοίνωση για το περιεχόμενο της συνομιλίας των δύο προέδρων.\nΣτην ανακοίνωση αυτή ανέφερε ότι ο κ. Μπάιντεν πρότεινε στον Ερντογάν να συναντηθούν στις Βρυξέλλες. Άρα, ότι και να λέει ο Τσαβούσογλου, για το Λευκό Οίκο ισχύει η ανακοίνωση της 23ης Απριλίου.\nΌλες οι πληροφορίες συγκλίνουν ότι ο Αμερικανός πρόεδρος επιθυμεί αυτή τη συνάντηση για να ξεκαθαρίσει την κατάσταση με την Τουρκία. Διότι αποτελεί μέγα πρόβλημα για την Αμερική και το ΝΑΤΟ και γενικότερα τη Δύση. Και πρέπει να επιλυθεί το πρόβλημα με τον ένα ή τον άλλο τρόπο.\nΤα σχέδια των ΗΠΑ για την Ανατολική Μεσόγειο και τη Μέση Ανατολή, προβλέπουν την απόλυτη επιστροφή στις στρατηγικές αυτές περιοχές. Εάν ο Ερντογάν συνεχίσει να «πετροβολεί» την Αμερική και να παγώνει τις αποφάσεις του ΝΑΤΟ, αυτό σημαίνει ότι τα αμερικανικά σχέδια δεν θα υλοποιηθούν ή θα υλοποιηθούν μερικώς.\nΟπότε: Είτε η Τουρκία θα επιστρέψει στην προτέρα κατάσταση, όταν ήταν ένας πιστός σύμμαχος στο ΝΑΤΟ. Είτε θα πρέπει η Ουάσιγκτον να στηριχθεί σε άλλες χώρες σε αυτές τις περιοχές. Εάν μελετήσει κανείς την ανακοίνωση του Στέιτ Ντιπάρτμεντ για τη συνομιλία των υπουργών Εξωτερικών των ΗΠΑ και της Κυπριακής Δημοκρατίας, αντιλαμβάνεται αμέσως τη μεγάλη σημασία της νήσου για την Αμερική.\nΌλα αυτά πρέπει να ξεκαθαριστούν, αν και από την εποχή της υπουργίας του Μάικ Πομπέο η Αμερική έχει αποφασίσει ότι τα θέματα της Ελλάδας και της Κύπρου δεν θα περνάνε από την Τουρκία. Υπό την έννοια ότι δεν θα μπορεί η Άγκυρα να αλλάζει τους αμερικανικούς σχεδιασμούς.\nΟι Αμερικανοί, επιτέλους, βλέπουν την πραγματικότητα. Με τα σημερινά δεδομένα η Τουρκία είναι μία εχθρική χώρα. Οπωσδήποτε, οι Αμερικανοί δεν δέχονται την απώλεια της Τουρκίας και μάλιστα τρελαίνονται με την ιδέα ότι θα τη χάσουν και θα την κερδίσει η Ρωσία.\nΒέβαια, αυτή τη στιγμή, ο Ερντογάν παίζει το παιγνίδι του Βλαντιμίρ Πούτιν, σε όλα τα επίπεδα. Και μην πιστεύετε τους «ερωτοκαυγάδες» τους.\nΗ συνάντηση του κ. Μπάιντεν με τον Ερντογάν, στην περίπτωση που πραγματοποιηθεί, θα φανερώσει τις πραγματικές διαθέσεις των Αμερικανών αλλά και των Τούρκων. Ακόμα και «αν τα βρουν», δεν πρέπει να ξεχάσουμε οτι ο κ. Μπάιντεν δεν έχει καμία σχέση με τον Ντόναλντ Τραμπ.\nΔεν θα είναι καθόλου, μα καθόλου, εύκολο για τον Ερντογάν να δημιουργήσει την ίδια δυσάρεστη κατάσταση για την Ελλάδα και την Κύπρο, όπως και πέρυσι. Αυτό είναι το μόνο σίγουρο…


Waboba Street Ball-Waboba\nKinetic Sand  Φυσικό χρώμα 1000 γραμ.\nΚωδικός Προϊόντος: C02G0400002\nΤο προϊόν δε χρειάζεται μπαταρίες. Η ενέργεια που χρειάζεται για να περιστρέφεται, προέρχεται καθαρά και μόνο από εσάς. Όσο δυνατότεροι είσαστε, τόσο πιο γρήγορα θα κάνετε να γυρνάει το δικό σας powerball 250Hz classic-blue. Εάν πιστεύετε ότι μπορείτε να το κάνετε να γυρνάει ασταμάτητα, σας προκαλούμε να το δοκιμάσετε.\nΘυμηθείτε όμως, ότι όσο γρηγορότερα περιστρέφεται ο ρότορας, τόσο μεγαλύτερη αντίσταση και ένταση δημιουργείται για τα δάχτυλα, τα χέρια, τους καρπούς και τους ώμους σας. Εάν είσαστε αθλητικοί τύποι και επιθυμείτε να βελτιώσετε τις ικανότητες σας, να αποκτήσετε τα δυνατά χέρια των αθλητών που βλέπετε στην τηλεόραση, να θεραπεύσετε προβλήματα του καρπού σας λόγω της συνεχόμενης χρήσης υπολογιστή ή απλά να περάσετε ευχάριστα τον χρόνο σας, αποκτήστε το powerball 250Hz classic-blue.


11η Σεπτεμβρίου: «Ενότητα» ζήτησε ο πρώην Πρόεδρος των ΗΠΑ Τζορτζ Μπους | OnAlert\n11η Σεπτεμβρίου: «Ενότητα» ζήτησε ο πρώην Πρόεδρος των ΗΠΑ Τζορτζ Μπους\n11/09/2021 - 20:35\nΗ Αμερική τιμά σήμερα, ακριβώς 20 χρόνια μετά τις επιθέσεις την 11η Σεπτεμβρίου, τους περίπου 3.000 νεκρούς από τις φονικότερες τζιχαντιστικές επιθέσεις στην ιστορία.\nΗ παρουσία του Προέδρου Μπάιντεν\nΠαρούσα επίσης στο Σάνκσβιλ, η αντιπρόεδρος των ΗΠΑ Κάμαλα Χάρις αναφέρθηκε και αυτή στην πολιτική πόλωση στις ΗΠΑ και έκανε έκκληση για «ενότητα» και «ενίσχυση των κοινών δεσμών μας». Στη συνέχεια ο Μπάιντεν θα επιστρέψει στην Ουάσινγκτον για να επισκεφθεί το Πεντάγωνο, το σύμβολο της στρατιωτικής ισχύος των ΗΠΑ, όπου συνετρίβη το τέταρτο αεροπλάνο εκείνη την ημέρα. Ο Αμερικανός πρόεδρος δεν αναμένεται να κάνει δηλώσεις σε καμία από αυτές τις τελετές. Την Παρασκευή έδωσε στη δημοσιότητα ένα βίντεο με το οποίο εκφράζει τα συλλυπητήριά τους στους οικείους των θυμάτων και να επισημάνει την εθνική ενότητα που αναδύθηκε, τουλάχιστον στην αρχή, μετά την 11η Σεπτεμβρίου.\nTags: 11Η ΣΕΠΤΕΜΒΡΙΟΥΗΠΑΠΡΟΕΔΡΟΣ ΜΠΑΙΝΤΕΝΤΖΟΡΤΖ ΜΠΟΥΣ


20/03/2018, 20:26 7\nΟ ηλεκτρικός φράκτης που έχει τοποθετηθεί κατά μήκος των συνόρων με την Αίγυπτο έσωσε το Ισραήλ, δήλωσε ο Ισραηλινός πρωθυπουργός\nΟ πρωθυπουργός του Ισραήλ Μπενιαμίν Νετανιάχου υποστήριξε σήμερα ότι ο ηλεκτρικός φράχτης που έχει τοποθετηθεί στη μεθόριο Ισραήλ-Αιγύπτου έσωσε το Ισραήλ από επιθέσεις τζιχαντιστών αλλά κι από αυτό που αποκάλεσε «χειρότερη» απειλή, τη μαζική άφιξη παράτυπων μεταναστών από την Αφρική.\n«Χωρίς αυτόν τον φράκτη, θα ήμασταν αντιμέτωποι με σοβαρές τρομοκρατικές επιθέσεις στο Σινά και, το χειρότερο, με μια μαζική άφιξη παράτυπων μεταναστών από την Αφρική» δήλωσε ο Νετανιάχου, κατά τη διάρκεια μιας συνέντευξης τύπου αναφορικά με την ανάπτυξη του νότιου Ισραήλ.\nΣύμφωνα με το υπουργείο Εσωτερικών του Ισραήλ, 42.000 Αφρικανοί μετανάστες διαμένουν στη χώρα, με καταγωγή κυρίως το Σουδάν και την Ερυθραία.\nΑφίχθησαν μαζικά μετά το 2007, εισερχόμενοι από το Σινά της Αιγύπτου, όπου εκείνη την εποχή τα σύνορα ήταν διάτρητα.\nΈνα αμφιλεγόμενο κυβερνητικό σχέδιο προβλέπει την απέλαση χιλιάδων Αφρικανών μεταναστών που είχαν εισέλθει παράνομα στη χώρα.\n«Μιλάμε για ένα εβραϊκό και δημοκρατικό Κράτος, όμως πώς θα διασφαλίσουμε ότι θα παραμείνει εβραϊκό με 50.000-100.000 μετανάστες τον χρόνο;» διερωτήθηκε ο Νετανιάχου.\n«Ένα εκατομμύριο, ενάμισι εκατομμύριο και τότε "ας το κλείσουμε το μαγαζί"», συμπλήρωσε ο Ισραηλινός πρωθυπουργός, εκφράζοντας ικανοποίηση «ότι αντί να "κλείσουμε το μαγαζί", τοποθετήσαμε έναν φράκτη».\nΗ ισραηλινή κυβέρνηση ενέκρινε το 2010 την ανέγερση ενός ηλεκτρικού φράκτη στα σύνορα της Αιγύπτου με το Ισραήλ για να εμποδίσει τη διέλευση παράτυπων μεταναστών, το εμπόριο ναρκωτικών και τις «διεισδύσεις τρομοκρατών».\nΟ φράκτης, που ολοκληρώθηκε το 2014, εκτείνεται σε 242 χιλιόμετρα κατά μήκος των συνόρων Ισράηλ-Αιγύπτου, από το νότιο τμήμα της Λωρίδας της Γάζας έως την πόλη Εϊλάτ.\nΑντιπαραβάλετε τώρα την παραπάνω είδηση, με το αίσχος που γίνεται στον Έβρο... Εγώ ξέρω ότι μέχρι και τα κοτέτσια έχουν περίφραξη, τα κράτη όμως απαγορεύεται, για ανθρωπιστικούς λόγους, βεβαίως-βεβαίως...\nδεν ξερει ο χαζος οτι η θαλασσα ανοικει στα ψαρια της, και η ερημος στις καμηλες! Θα γελανε ολοι μαζι του οταν το καταλαβουν!\nΟ δικος μας φραχτης ειναι αορατος !!!!! Που τετοια τεχνολογια να εχουν του ισραηλ ;;;;;; Κατσε καλα!!!!!! Εμεις κ το star wars !!!!!!!\nΑΥΤΟΣ ΕΙΝΑΙ ΗΓΕΤΗΣ ΠΟΥ ΠΡΟΣΤΑΤΕΥΕΙ ΤΟΝ ΛΑΟ ΤΟΥ !! ΟΙ ΠΡΟΣΚΥΝΗΜΕΝΟΙ ΤΗΣ ΑΡΙΣΤΕΡΑΣ ΠΟΥ ΕΧΟΥΜΕ ΕΜΕΙΣ ΕΔΩ ΚΑΙ ΟΙ ΔΟΣΙΛΟΓΟΙ ΤΗΣ ΘΟΛΟΚΟΥΛΤΟΥΡΑΣ ΠΟΥ ΝΟΜΙΖΟΥΝ ΟΤΙ ΕΙΝΑΙ ΠΟΛΥΑΡΙΘΜΟΙ ΤΟΥΣ ΕΧΟΥΝ ΜΑΖΕΨΕΙ ΟΛΟΥΣ ΕΔΩ ΚΑΙ ΦΥΣΙΚΑ ΟΛΟΙ ΜΑ ΟΛΟΙ ΕΙΝΑΙ ΠΑΡΑΒΑΤΙΚΑ ΣΤΟΙΧΕΙΑ !!! ΣΤΗΝ ΑΘΗΝΑ ΖΟΥΜΕ ΚΑΙ ΞΕΡΟΥΜΕ ΤΙ ΣΥΜΒΑΙΝΕΙ !ΑΚΟΜΑ ΚΑΙ ΟΙ ΣΥΡΙΟΙ ΛΟΙΔΩΡΟΥΝ ΤΟΥΣ ΑΦΓΑΝΟΥΣ ΚΑΙ ΤΟΥΣ ΑΛΛΟΥΣ ΠΟΥ ΔΕΝ ΕΧΟΥΝ ΚΑΜΙΑ ''ΠΑΙΔΕΙΑ'' ΚΑΙ ΗΡΘΑΝ ΣΤΗΝ ΕΛΛΑΔΑ ΜΟΝΟ ΓΙΑ ΤΑ ΕΠΙΔΟΜΑΤΑ !!! ΔΕΙΤΕ ΤΟΥΣ ΠΩΣ ΤΡΕΚΛΙΖΟΥΝ ΤΑ ΒΡΑΔΙΑ ΑΠΟ ΤΟ ΠΟΛΥ ΧΑΣΙΣ ΚΑΙ ΤΗΝ ΚΟΚΑ ......\nΣυμφωνώ ρε Εβραίε. Αλλά γιατί οι ΜΚΟ σου είναι στα νησιά και υποδέχονται τους εισβολείς στην χώρα μου που έχει ήδη πάνω από 3κ μετανάστες. Εμείς το κλείσαμε ήδη το μαγαζί, και έχουν το θράσος κάποιοι να μας αποκαλούν και ρατσιστές. Που είναι όλοι αυτοί οι αλληλέγγυοι να κατηγορήσουν το Ισραήλ, την Ιαπωνία, την Κίνα, την Σ.Αραβία και όλες τις χώρες για ρατσισμό; Γιατί κατηγορούνται μόνο οι Ευρωπαϊκές χώρες ως ρατσιστές που προστατεύουν την κληρονομιά τους και την χώρα τους; Γιατί είναι οι Ούγγροι και οι Πολωνοί φασίστες, και το Ισραήλ και οι Ιάπωνες όχι...θα μας απαντήσει κανένα αριστερό τρόλ;\nΓιατι το σχεδιο αφορα την Ευρωπη.\nΛογια σταρατα και καθαρα σν κρυσταλλο απο τον εβραιο. Λογια που δεν θα ακουσουμε ποτε απο τα ανδρεικελα που παριστανουν τους πολιτικους στην Ελλαδα. Μπραβο στον Νετανιαχου. Aκουει κανα δικο μας γομαρι που καταντησαν την Ελλαδα βοθροτοπο ?


Τσίπρας: Ο Μητσοτάκης θα πάει σε πρόωρες εκλογές - Pelop.gr | Νεα Πατρα - Ειδησεις\nΜε επίθεση εφ’ όλης της ύλης ο πρόεδρος του ΣΥΡΙΖΑ-ΠΣ Αλέξης Τσίπρας σε συνέντευξή του στην Πόπη Τσαπανίδου για το κεντρικό δελτίο ειδήσεων του Open καταλήγει ότι η φθορά της κυβέρνησης είναι ραγδαία και πάμε σε πρόωρες εκλογές.\n«Γνώριζα μία εβδομάδα ότι ο νυν συνεργάτης μου, κ. Αποστολάκης έχει δεχθεί κρούση. Τι πίστεψε ο κ. Μητσοτάκης; Ότι δεν θα ενημέρωνε και θα έτρεχε εντυπωσιασμένος ξωπίσω του;\nΑντί να κατανοήσει τα λάθη που έχουν γίνει ο κ. Μητσοτάκης σε ένα κρεσέντο υποκρισίας είχε δίπλα του τους δύο ανθρώπους που είχε προγραμμένους, τον κ. Χρυσοχοΐδη και τον κ. Χαρδαλιά. Και ενώ τους είχε δίπλα του στη Βουλή και εγώ ήξερα ότι τους έχει προγραμμένους γιατί διαπραγματευόταν την αντικατάστασή τους, τους επαινούσε και είπε ότι δεν έκανε πουθενά λάθος.\nΚαι καλούσε να υποδείξουμε πού έγινε το λάθος. Ο μέγιστος βαθμός υποκρισίας. Και σαν να μην φθάνει αυτό, με κατηγόρησε για άλλη μία φορά ευθέως για την τραγωδία στο Μάτι. Πόσες φορές ο κ. Μητσοτάκης θα αξιοποιήσει μία τραγωδία, στην οποία οποιαδήποτε κυβέρνηση δεν θα μπορούσε να αντιδράσει. Σε αυτό το πλαίσιο επιθυμούσε συναίνεση;»\nΤι συνέβη με τον Αποστολάκη\n«Ο κ. Μητσοτάκης επιχείρησε να εγκλωβίσει τον κ. Αποστολάκη. Ο κ. Αποστολάκης έθεσε κάποιες προϋποθέσεις. Και ενώ τον διαβεβαίωναν ότι θα ικανοποιηθούν, δεν ικανοποιήθηκαν. Το να πάρει τηλέφωνο απλά για να ενημερώσει το γραφείο μου 5 λεπτά πριν, ήταν πρόσχημα για να εγκλωβίσει τον Αποστολάκη, λέγοντάς του ότι ο Τσίπρας έχει συναινέσει.»\n«Πού να φανταστώ ότι ο Πρωθυπουργός θα ανακοίνωνε υπουργό χωρίς να έχει εξασφαλίσει τη συναίνεσή του για την ανακοίνωσή του ονόματός του. Δε θα ασχοληθώ με τα κοτσομπολιά και την παραπολιτική. Αυτοί οι οποίοι διαρρέουν πληροφορίες, όπως το Μαξίμου και η Προεδρία, ας δώσουν τις απαντήσεις τους. Εγώ μένω σε αυτά που είπε ο κ. Αποστολάκης δημόσια, αλλά και σε εμένα.»\n«Ο κ. Μητσοτάκης σε ένα κρεσέντο υποκρισίας κάλυψε Χρυσοχοΐδη και Χαρδαλιά, ενώ είχε ήδη αποφασίσει να τους αντικαταστήσει για την αποτυχία τους.»\n«Δεν ζήτησα παραιτήσεις γιατί καταλογίζω την ευθύνη στον κ. Μητσοτάκη. Ενώ έκανε σημαία του την τραγωδία στο Μάτι δεν προχώρησε σε καμία αλλαγή στα κακώς κείμενα, στις λαθεμένες διαχρονικά δομές. Όταν έχεις 7 υπουργεία και 15 οργανισμούς με συναρμοδιότητα για πρόληψη και κατάσβεση μίας πυρκαγιάς, αυτό πρέπει να αλλάξει. Πάγωσε το πρόγραμμα πρόσληψης 5.500 δασοπυροσβεστών.»\nΗ κυβέρνηση είναι σε αποδρομή\n«Όταν συνειδητοποιήσει ότι απειλείται με καταλυτική ήττα θα πάει σε εκλογές. Πότε θα ζητήσω εκλογές θα κριθεί από τις περιστάσεις στις οποίες βρίσκεται η χώρα. Αυτή τη στιγμή βρίσκεται σε κατάσταση έκτακτης ανάγκης.»\n«Η στάση ευθύνης της αξιωματικής αντιπολίτευσης, πέρα από το να ετοιμάζεται για να αναλάβει σε δύσκολες στιγμές την ευθύνη ανοικοδόμησης της χώρας, είναι να ασκεί και εποικοδομητική κριτική αναδεικνύοντας εναλλακτικές προτάσεις.»\n«Εγώ πορεύομαι με πυξίδα αυτό που αισθάνομαι ότι είναι κατάλληλο για την πορεία του τόπου. Η πολιτική αλλαγή θα έρθει ως αίτημα λύτρωσης και προοπτικής και από την ίδια την κοινωνία».\n«Αντί για λιγότερους φόρους έχει φέρει μια τραγική συρρίκνωση της αγοραστικής δύναμης με τις ανατιμήσεις, την ακρίβεια. Αντί για ασφάλεια, οι πολίτες ζουν σε ένα καθεστώς πρωτοφανούς ανασφάλειας. Και αντί για καλύτερες δουλειές έχει οδηγήσει τους εργαζόμενους σε έναν εργασιακό μεσαίωνα, με την κατάργηση του 8ωρου και την θεσμοθέτηση απλήρωτων υπερωριών.»\n«Φτάνει αυτή η καραμέλα. Σε κάθε τομέα ευθύνης του ο κ. Μητσοτάκης ή πετάει την ευθύνη στους πολίτες ή πετάει τη μπάλα στην εξέδρα. Για την πανδημία φταίει ότι είναι παγκόσμια κρίση. Για τις πυρκαγιές φταίει η κλιματική αλλαγή. Για το ότι δεν μπορεί να κάνει ανασχηματισμό φταίει ο Τσίπρας.»


Financial Crimes : Δ.Τ-ΝΕΡΙΤ: Από το κακό στο χειρότερο\nΦτάνει πια ! Το ψέμα και η απάτη της κυβέρνησης δεν έχουν όρια. Η κυβέρνηση και ο Παντελής Καψής, υπό την πίεση της Γιουροβίζιον και των ευρωεκλογών, άλλαξαν το Δ σε Ν και προπαγανδίζουν ότι δημιούργησαν τη Νέα Δημόσια Ραδιοτηλέοραση…\nΟ κ. Καψής μπορεί να πιστεύει ότι είναι ικανός με τέτοια τερτίπια να ξεγελάσει τον ελληνικό λαό, αλλά κανείς δεν πείθεται πλέον. Η ΝΕΡΙΤ δεν είναι απλά ένα κακό αντίγραφο και συνέχεια της Δ.Τ. Κουβαλάει όλες τις στρεβλές και κακές πρακτικές του μορφώματος του υπουργείου Oικονομικών και προσπαθεί να το αναγάγει σε θεσμό.\nΗ λειτουργία της ΝΕΡΙΤ ανοίγει το κουτί της Πανδώρας για μεσαιωνικές εργασιακές σχέσεις. Καθιερώνει ένα πρωτοφανές εργασιακό πλαίσιο, το οποίο η κυβέρνηση προσπαθεί να επιβάλει ως μοντέλο. Οι συμβασιούχοι της Δ.Τ οι οποίοι απασχολούνται με δίμηνες συμβάσεις έργου σε μια υπηρεσία του υπουργείου Oικονομικών, για να παράγουν και να μεταδίδουν δημοσιογραφικό έργο, μεταφέρονται ως ενοικιαζόμενοι ιδιωτικοί υπάλληλοι. Χωρίς Γενικό Κανονισμό Προσωπικού, χωρίς κανόνες και χωρίς πλαίσιο λειτουργίας.\nΗ ΝΕΡΙΤ δεν έχει περιουσία. Της έχουν παραχωρήσει για χρήση το Ραδιομέγαρο, και έναν αποθηκευτικό χώρο και 45 μόνον (από τα 1.100 που είχε η ΕΡΤ) σημεία εκπομπής. Η υπόλοιπη περιουσία της ΕΡΤ, όπως άλλωστε και ίδιο το Ραδιομέγαρο, προορίζεται για ξεπούλημα.\nΕπίσης προσπαθεί να νομιμοποιήσει εκ των υστέρων όλες τις παράνομες αποφάσεις του ειδικού διαχειριστή, δίνοντάς του το δικαίωμα να τις αναρτήσει ετεροχρονισμένα στη Διαύγεια, σε μια προσπάθεια απροκάλυπτης συγκάλυψης σκανδαλωδών απευθείας αναθέσεων.\nΓια όλα αυτά και για όλα όσα έχουν συμβεί μέχρι σήμερα η ΝΕΡΙΤ, όπως και η Δ.Τ, δεν έχει τη συναίνεση ούτε του δημοσιογραφικού κλάδου, ούτε και του λαού. Η κοινωνία έχει σταθερά γυρισμένη την πλάτη της στο κυβερνητικό κανάλι.\nΗ ΝΕΡΙΤ όπως και οι προκάτοχοι της (ΕΔΤ – ΔΤ) δεν έχει μέλλον. Η ΠΟΕΣΥ στηρίζει τον αγώνα για την επαναλειτουργία της ΕΡΤ και για μια πραγματικά δημόσια ραδιοτηλεόραση που θα βρίσκεται δίπλα στην κοινωνία που δοκιμάζεται.